text:
हमार देशवासी,
66वां गणतंत्र दिवस के पहिले के साँझ हम रउरा सभे के एह दिन के बधाई देत बानी, खास क के हमनी के सेना, अर्धसेना, अउर भितरी सुरक्षा में लागल अपना जवानन के.
26 जनवरी के दिन हमनी के देश का यादगार में एगो स्थायी जगहा राखेला काहें कि इहे दिन रहल जहिया आधुनिक भारत के जनम भइल रहे. महात्मा गाँधी के नैतिक आ राजनैतिक अगुअई में राष्ट्रीय कांग्रेस साल 1929 में अंगरेजन से पूरा आजादी के मांग करे वाला ‘पूर्ण स्वराज’ के संकल्प पारित कइले रहुवे. 26 जनवरी, 1930 का दिने गाँधी जी पूरा देश में आजादी के दिन का रूप में मनावे वाला समारोहन के आयोजन करवले रहन. ओही दिन से, देश तब हर साल एह दिन के आजादी के किरिया लेत आइल रहे जबले देश के पूरा आजादी मिल ना गइल.
ठीक बीस बरीस बाद साल 1950 में हमनी के अपना देश के आधुनिकता के एलान करे वाला संविधान के अंगीकार कइले रहीं. ई एगो विडम्बना रहल कि ओकरा दू बरीस पहिले गाँधी जी शहीद हो गइल रहीं बाकिर आधुनिक दुनिया का सोझा भारत के आदर्श बनावे वाला संविधान के ढाँचा उनहीं के विचार पर रचाइल रहे. एकर मूल चार गो सिद्धान्तन पर बा; लोकतंत्र, मजहब के आजादी, मरद मेहरारू के बरोबरी, आ गरीबी के जाल में फँसल लोग के बाहर निकालल. एह मूल बातन के संवैधानिक दायित्व बना दिहल गइल. देश के शासकन ला गाँधी जी के मंत्र सरल बाकिर ताकतवर रहे – जब कबो मन में शंका होखो तब ओह गरीब आ सबले कमजोर के चेहरा याद करीं जेकरा के रउरा देखले होंखी आ फेर अपना से पूछीं कि का एहसे ओह आदमी के भूख आ पीड़ा से कवनो राहत मिल पाई. समावेशी विकास का जरिए गरीबी मेटावे के हमनी के संकल्प ओही दिशाईं एगो डेग होखे के चाहीं.
प्यारे देशवासी,
पिछला बरीस कई तरह से खास रहल. खास कर एह ला कि तीस बरीस बाद जनता स्थाई सरकार ला एगो अकेला गोल के पूरा बहुमत देत सत्ता में ले आवे ला वोट दिहलसि. आ एह जरिए देश के शासन के गठबन्हन राजनीति के मजबूरियन से आजाद क दिहलसि एह चुनाव के फैसला से चुनल सरकार के नीति बनावे आ ओह नीतियन के लागू करवावे खातिर कानून बना के जनता के दिहल आपन डचन पुरावे के जनादेश मिलल बा. वोटर आपन काम क दिहलें, अब ई चुनल लोग के दायित्व बा कि एह भरोसा के सम्मान करसु. ई वोट एगो साफ, कुशल, कारगर, लैंगिक समानता वाला, पारदर्शी, जवाबदेह आ नागरिकन ला सहज शासन खाति रहुवे.
प्यारे देशवासी,
काम करे वाली विधायिका का बिना शासन संभव नइखे. विधायिका जनता के मनसा देखावेले. ई एगो अइसन मंच ह जहाँ तरीका से बातचीत-बहस करत प्रगतिशील कानून बना के जनता के मनसा पुरावे वाला तंत्र रचावल चाहीं. एहला भागीदारन का बीच मतभेद मेटावेे आ बने वाला कानूनन पर समहर के सहमति बनावे के जरूरत होला. बिना चरचा करवले कानून बनवला से संसद के कानून बनावे वाली भूमिका के धक्का चहुँपेला. एहसे जनता के विश्वास टूटेला. ई ना त लोकतंत्र ला नीक होला आ ना ही एह कानूनन से जुड़ल नीतियन ला.
प्यारे देशवासी,
पंडित जवाहरलाल नेहरू, सरदार पटेल, सुभाष चंद्र बोस, भगत सिंह, रवीन्द्र नाथ टैगोर, सुब्रह्मण्यम भारती आ अइसने अनेके लोग के बेवसाय आ नजरिया भलही अलग-अलग रहुवे बाकिर ऊ सभे देशभक्तिए के भाषा बोलल. हमनी का अपना आजादी ला राष्ट्रीयता के महान योद्धन के करजदार बानी जाँ. हम ओह भुलाईल बिसरावल बहादुर लोगो के प्रणाम करत बानी जे लोग भारत माता के आजादी ला आपन कुर्बानी दे दिहल. बाकिर हमरा दुख होला जब मेहरारूवेन के हिफाजत के बात होला तब ओकर आपने जामल भारत माता के सम्मान ना करे. बलात्कार, हत्या, सड़कन पर छेड़छाड़, अपहरण, आ दहेज हत्या जइसन अत्याचार मेहरारूवन के मन में अपना घरो में डर पैदा क दिहले बा. रवीन्द्र नाथ टैगोर मेहरारूवन के ना सिरिफ घरे के जोति मानत रहलें, ऊ त एह लोग के खुद आत्मा के प्रकाश मानत रहले. महतारी-बाप, शिक्षक आ नेता का रूप में हमनी से कहाँ कवन चूक हो गइल जे हमहन के जामल सभ्य व्यवहार आ मेहरारूवन ला सम्मान भुला दिहलें. हमनी का बहुते कानून बनवले बानी जा, बाकिर जइसन कि एक बेर बेंजामिल फ्रैंकलिन कहले रहीं, ‘न्याय के मकसद तबले पूरा ना होखी जबले उहो लोग ओतने तकलीफ महसूस करी जइसन तकलीफ भुगते वाला महसूस करेलें.” हरेक भारतीय के किरिया लेबे के चाहीं कि हर तरह के अनेत से मेहरारूवन के रक्षा करीहें. उहे देश दुनिया के ताकत बन सकेला जवन अपना मेहरारूवन के इज्जत देला आ ओहनी के बेंवतगर बनावेला.
प्यारे देशवासी,
भारत के संविधान लोकतंत्र के पवित्र किताब ह. ई अइसन भारत के सामाजिक-आर्थिक बदलाव के राह देखावेवाला ह जवन पुरनका जमाना से बहुलता के इज्जत देत आइल बा, सहनशीलता के पक्ष लिहले बा आ अलग अलग समुदायन का बीचे सद्भाव के बढ़ावा दिहले बा. बाकिर एह मूल्यन के हिफाजत बहुते सावधानी से आ मुस्तैदी से कइला के जरूरत बा. लोकतंत्र में समाईल आजादी कबो-कबो पागलपना वाला प्रतिस्पर्धा का रूप में अइसन तकलीफदेह हालात बना देला जवन हमनी के परंपरागत सुभाव से उलटा होला. बोली के हिंसा चोट चहुँपावेले आ लोगन के दिल घवाहिल क देले. गाँधी जी कहले रहीं कि मजहब एकता के ताकत होले, हमनी का एकरा के टकराव के जरिया ना बना सकीं.
प्यारे देशवासी,
भारत के सौम्य शक्ति का बारे में बहुते कुछ कहल जाला बाकिर एह तरह के वैश्विक माहौल में, जहाँ बहुते दे मजहबी हिंसा के दलदल में धँसत जात बाड़े, भारत के सौम्य शक्ति के सबले मजगर नमूना मजहब आ राज-व्यवस्था का बीच नाता के हमनी के परिभाषा में लउकेला. हमनी का हमेशा मजहबी बरोबरी पर आपन भरोसा जतवले बानी जा जहाँ कानून का सोझा हर मजहब बरोबर होला आ हर संस्कृति एक दुसरा से मिल के एगो सहीदिशा में चलेवाला गतिशीलता रचेले. भारत के प्रज्ञा हमहन के सिखावेले – एकता ताकत ह, प्रभुता कमजोरी.
प्यारे देशवासी,
अलग अलग देशन का बीच के टकराव सीमा के खूनी हद में बदल दिहले बावे आ आतंकवाद के बुराई के उद्योग बना दिहले बा. फसाद आ हिंसा हमनी के सीमा से घुसपैठ करत बा. शांति, अहिंसा आ निमना पड़ोसी वाला भावना हमनी के विदेश नीति के बुनियादी तत्व होखे के चाहीं बाकिर हमनी का अइसन दुश्मनन से गाफिल रहे के जोखिम ना उठा सकीं जा जे समृद्ध आ समतावाला भारत का ओर हमनी के बढ़े का राह में बाधा चहुँपावे ला कवनो हद ले जा सकेला. हमनी में अपना जनता के खिलाफ लड़ेवाला एह सूत्रधारन के हरावे के ताकत, भरोसा आ जिद्द मौजूद बा. सिवान पर युद्ध विराम के बार बार लँघला आ फसादी हमलन के जवाब कारगर कूटनीति आ भेदल ना जा सकेवाला सुरक्षा प्रणाली से देबे के चाहीं. दुनिया के फसाद के एह सराप से लड़े में भारत के साथ देबे के चाहीं.
प्यारे देशवासी,
आर्थिक बढ़न्ती लोकतंत्र के इम्तिहान होले. साल 2015 उमीदन के साल हवे. आर्थिक संकेतक बहुते आशा देबे लायक बाड़ी सँ. बाहरी सेक्टर के मजबूती, राजकोष के मजगर बनावे का दिशाईं बढ़्ती, दाम में कमी, विनिर्माण का क्षेत्र में सुधार के शुरुआती संकेत आ पिछला साल खेती के उपज में कीर्तिमान हमहन के अर्थव्यवस्था खातिर नीमन संकेत देत बाड़ी सँ. साल 2014-15 के पहिला दुनू तिमाही में 5 फीसदी से अधिका के विकास दर, 7-8 फीसदी विकास दर का दिशा में शुरुआती बदलाव देखावत बा.
कवनो समाज के सफलता ओकरा मूल्यन, संस्थानन आ शासन के स्तंभन के बनल रहला आ बेंवतगर होखल दुनू से नापल जाला. हमहन के राष्ट्रीय गाथा के एकरा अतीत के सिद्धांतन आ आधुनिक उपलब्धियन से आकार मिलल बा आ आजु ई अपना बेंवत के जगा के भविष्य बनावे ला तत्पर हो गइल बा.
प्यारे देशवासी,
हमहन के राष्ट्रीय महत्वाकांक्षा बा भारत के जनता के जीवन स्तर तेजी से उठावल आ ज्ञान, देशभक्ति, करुणा, ईमानदारी आ कर्तव्यबोध माने वाला पीढ़ी तइयार कइल. थाॅमस जैफरसन कहले रहन, ‘सगरी जनता के शिक्षित आ सूचना संपन्न बनाईं. … ऊहे लोग हमनी के आजादी के रक्षा करे के भरोसा दे सकीहें.’ हमनी के अपना शैक्षिक संस्थानन में सबले बेहतर गुणवत्ता बनावे ला काम करे के चाहीं जेहसे कि आगे चल के 21वीं सदी के ज्ञान क्षेत्र के अगुअन में आपन जगहा बना सकीं जा. हम खास क के ई कहल चाहब कि किताब आ पढ़े के संस्कृति पर बेसी जोर दीहिं जा जे ज्ञान के कक्षा से बाहर आगा ले ले जाव आ कल्पनाशीलता के तात्कालिकता आ उपयोगितावाद के दबाव से आजाद करे. हमनी के आपस में एक दोसरा से जुड़ल अनगिनत विचारधारन से बनल सिरजनगर देश बने के चाहीं. हमहन के नवहियन के अइसन ब्रह्मांड के, प्रौद्योगिकी आ संचार में पारंगत होखे का दिशाईं अगुआ बने के चाहीं जहाँ आकाश बेसिवान वाला पुस्तकालय बन गइल बा आ रउरा हथेली में मौजूद कंप्यूटर में महत्वभरल मौका रउरा के तिकवत बा. 21वीं सदी भारत के मुट्ठी में बा.
प्यारे देशवासी,
अगर हमनी का अपना नुकसानदेह आदत आ सामाजिक बुराईयन से अपना के लगाता साफ करे के अपना बेंवत के इस्तेमाल ना करब त भावी हमनी का सोझा होखला का बावजूद हमनी के पकड़ से बाहर हो जाई. पिछलका सदी में, एहमें से अनेके आदत आ बुराई खतम हो चुकल बाड़ी सँ, कुछ बेअसर हो गइल बाड़ी सँ बाकिर बहुते अबहियों मौजूद बाड़ी सँ. हमनी का एह साल दक्खिन अफ्रीका से महात्मा गाँधी के वापसी के सदी मनावत बानी जा. हमनी का गाँधी जी से सीखल कबो ना छोड़ब. साल 1915 में उहाँ के जवन पहिला काम कइले रहीं ऊ रहल आपन आँख खुलल राखल बाकिर आपन मुँह बन्द राखल. एह सीख के अपनावल नीमन रही. जब हम साल 1915 के बाद करत बानी, जवन कि सहिए बा, त हमनी के साल 1901 में, जब गाँधी जी अपना पहिला छुट्टी में घरे आइल रहीं, कइल गाँधी जी के एगो काम पर नजर डाले के चाहीं. ओह साल कांग्रेस के अधिवेशन कलकत्ता में बोलावल रहुवे जवन ओह घरी ब्रिटिश भारत के राजधानी रहुवे. गाँधी जी एगो बइठक खातिर रिपोन काॅलेज गइल रहीं. ओहिजा देखनी कि बइठक में आइल लोग सगरी जगहा गंदा क दिहले बा. ई देख के दुखी गाँधी जी सफाईवाला के आवे के इंतजार ना करत खुदे झाड़ू उठवनी आ ओह जगहा के साफ क दिहनी. साल 1901 में उहाँ के देखावल राह पर केहू ना चलल. आई, 114 बरीस बाद हमनी का ओह राह पर चले के शुरुआत करीं आ एगो महान पिता के लायक बच्चा बन जाईं जा.
जय हिंद!
भाषण हिन्दी में सुनीं.
(गणतंत्र दिवस के पहिले का साँझ देशवासियन के दिहल राष्ट्रपति प्रणव मुखर्जी के संबोधन के भोजपुरी अनुवाद. कवनो भूल-चूक ला अगताहे माफी मँगला का साथ. भोजपुरी के संवैधानिक मान्यता दिआवे खातिर लागल लोग के हर मौका पर अइसन कुछ कइला के जरूरत बा जवना से भोजपुरी के बेंवत के पता लाग सके. )


c: text/html

text:
– रासबिहारी गिरी
दिन धरा गइल बाकिर गाना पूरा ना भइल रहे. आ बचल समय रह एक महीना पांच दिन. अब पप्पू बाबू नागेन्द्र चौधरी जी आ निरपांशु जी से म्युजिक पर काम शुरु हो गइल. गाना बहुत बढ़िया भइल बाकिर आखिरी फैसला खातिर जनता के आदेश के इंतजार रही.
गीत पर बात चलल ता सभकर राय बनल कि हमनी के फूहड़ता से फरके रहे के बा. मन में संशयो रहल काहे कि कुछ लोग कहेला कि बिना फूहड़ भइले भोजपुरी फिलिम ना चल पाई. एगो आइटम त चहबे करी. त हम सोचनी कि का बिना दूअर्थी शब्द के आइटम ना हो सकेला? कहानी के हिसाब से फिलिम में दू गो आइटम बा. आइटम बड़ा मजेदारो बा आ फूहड़तो नइखे. कतना पसंद आवत बा से त देखला के बाद पता चली.
बड़ा मजदार बात कि शूटिंग में जाए के तइयारी शुरु रहे बाकिर पइसा के कवनो पता ना रहे. हमरा लगे अब केवल चार लाख का आस पास बाचल रहे. ओहिमें से टिकट करावल गइल, कैमरा के दिआइल, टेक्नीशियन के दिआइल आ तब लगे बच गइल खाली पचास हजार. बाकिर मन में जोश कम न भइल. 5 अक्टूबर के सब केहू के सियालदह पहुंच जाए के बा छपरा जाए खातिर. बाकिर टिकट कन्फर्म भइल महज आठ गो. आ आदमी रहलें तीस के आस पास.
बाकिर टीम में जोश रहे. लेडिज लोग से सेट कइल गइल आ पब्लिक के सपोर्ट से करीब बीस गो सीट मिल गइल. बाकी लोग एडजस्ट क के चलल. पूरा बोगी के लोग हमनी के साथ पा के खुश रहे आ बड़ा मनमोहक नजारा बन गइल रहे.
सबेरे चार बजे हमनी के छपरा पहुचनी सँ. उहाँ गुड्डु सिंह, पोडक्शन मैनेजर, गाड़ी ले के तइयार रहलन. छपरा टीसन से हमनी का बनियापुर चल दिहनी सँ. कुछ दूर त रास्ता ठीक रहे बाकि पुछरी से बनियापुर के रास्ता के भगवाने मालिक रहलन. 6 के सभे आराम कइल आ 7 से काम शुरु हो गइल.
हँ एगो अउर बात. हम जइसीं छपरा पहुँचनी त हमरा लगे अउरी डेढ़ लाख रूपया के बन्दोबस्त हो गइल रहे. काम होखे लागल आ रोजे भगवान
के मर्जी से पइसो आवे लागल. बाकिर परेशानी साथ छोड़े के न चाहत रहे. एक एक कर के सब केहू के आँख आवे लागल. एही बीच कुणाल सिंह जी से बात क के 15 तारीख के दिन लिआइल. अब शादी के सेटअप लगावल जरुरी हो गइल. काहे कि उहाँ के कुछ सीन शादीओ के रहे. दुआर पर सजावट होखे लागल आ अइसे लागे लागल जइसे कि सही में शादी होखे के बा.
दिन बेरा अगल बगल में शूट होखे आ साँझ बेरा कृष्ण मोहन सिंह जी के पास. 70 आदमी के कुनबा आ तबो ओह घर में पते ना चले. रजौली में
बिरेंदर जी के घर के का कहल जाव. फिलिम में देखला के बादे कहेम घर होखे त अइसन!
सबसे मजदार बात. एक दिन जवना कलाकार के शूट करे के रहे सबेरे ओकरे आँख लाल हो गइल रहुवे. अब का होखे. सभे परेशान. पप्पू बाबू सीन चेंज क के दोसरा के शूट कइलन. भगवान से हार ना मानल जाई बाकिर भगवान भगवान हउवन. ऊ चहीहें वइसेन होखी. आँख के परेशानी से लड़त आगे बढ़त जात रहनी सँ तले एगो दोसर परेशानी आ गइल.
12 तारीख से तूफान आ बरखा लगातार. तीन दिन काम बंद. अब ई डर सताए लागल कि कुणाल जी अइहें तब का होई! ….

robotstxt: allowed

filter: keep


text:
बिसुवत रेखा
बिसुवत रेखा चाहे भूमध्य रेखा पृथ्वी के दू बराबर गोलार्ध (उत्तरी आ दक्खिनी) में बाँटे वाली रेखा हवे। एकर अक्षांश जीरो डिग्री होला मने कि बाकी जगहन कि अक्षांश क नाप-जोख एही की संदर्भ में होला।
एकरे आसपास के इलाका के भूमध्य-रेखीय प्रदेश भा बिस्वतरेखीय प्रदेश कहल जाला। जलवायु के बर्गीकरण में भी एह रेखा के आसपास के इलाका के बिसुवतरेखीय जलवायु मानल जाला। एह तरीका से कौनों भी भूगोली तत्व के साथे अगर भूमध्यरेखीय भा बिसुवत रेखीय (इक्विटोरियल) शब्द जुड़ल होखे तब ओकर मतलब ई होला कि ऊ चीज एही रेखा के आसपास के इलाका में पावल जाले भा संबधित बा।


text:
टेम्पलेट:Main page FA
फ्रीडा पिंटो (जनम 18 अक्टूबर 1984) एक ठो भारतीय अभिनेत्री बाड़ी जे अबतकले मुख्य रूप से अमेरिकी आ ब्रिटिश फिलिम सभ में काम कइले बाड़ी। मुंबई में पलल-बढ़ल पिंट, बचपने में ऐक्ट्रेस बने के सोच लिहली आ पढ़ाई के बाद, मॉडल आ टीवी प्रस्तुतकर्ता के काम कइली आ फिलिम ऐक्ट्रेस बन गइली।
पिंटो के 2008 में आइल ब्रिटिश फिलिम 'स्लमडॉग मिलियनेयर' में लतिका के रोल से पहिचान मिलल, पहिलिये फिलिम के बावजूद काम के बहुत तारीफ भइल, पाम स्प्रिंग इंटरनेशनल फिलिम फेस्टिवल में ब्रेकथ्रू परफौरमेंस अवार्ड मिलल, आ बाफ्टा के कई ठे श्रेणिन में नामांकन भइल। एकरे बाद ऊ कई ठे अमेरिकी आ ब्रिटिश फिलिम सभ में लउकली आ इनके सभसे बड़ सफलता मिलल 'साइंस फिक्शन' फिलिम राइज ऑफ दि प्लैनेट ऑफ एप्स (2011) से। पिंटो, माइकल विंटरबॉटम के फिलिम तृष्णा (2011) में मुख्य रोल कइली आ डेजर्ट डांसर (2014) में इनके परफारमेंस के समालोचक लोग भी सराहल।
बिदेसी फिलिम सभ में भारतीय नारी के रूढ़ पहिचान तूरे खातिर भारतीय मीडिया में इनके तारीफ जरूर भइल बाकी भारतीय सिनेमा में उनके कमे पहिचान मिलल बाटे। फिलिम कैरियर के आलावा ऊ नारी सशक्तीकरण आ मानवतावादी मुद्दा सभ के परमोशन से भी जुड़ल बाड़ी।


text:
उर्दू के जानकार जानेलें कि कइसे नुक्ता का हेर फेर से खुदा जुदा हो सकेलें. उर्दू के एगो खासियत ह कि बहुते मात्रा लिखल ना जाव बूझ लिहल जाला. जे जानकार होला से त बड़ा आराम से पढ़ ली बाकिर नवसिखिया आदमी भुलाए गड़बड़ाए लगीहें. एक जमाना में जब लोग के आदत रहुवे किताब पत्रिका पढ़े के तब के बात ह. समाचार पत्रिका दिनमान में शमशेर बाहादुर सिहं उर्दू सिखावत रहलें आ उनका लिखला का चलते हमहू थोड़ बहुत अलिफ बे ते सीखे लागल रहनी. भाषा कवनो मजहब के ना होखे समाज के होला. अब रउरा सभे सोचत होखब कि आजु ई हम कवन पचरा ले बइठनी. से लवटत बानी बतकुच्चन का तरफ. आजु के बतकुच्चन ला भूमिका बनावे खातिर नुक्ता वाला चरचा जरूरी रहुवे. भाषा के खासियत होला कि गिनले चुनल वर्ण से पता ना कतना शब्द बना लेले. अंगरेजी में छब्बीसे गो वर्ण बा बाकिर शब्द गिने चलब त हजारों मे मिल जाई आ मतलब लाखो में.
दोसरा भाषा जइसने भोजपुरीओ में ई खासियत बा. तनी मनी विराम अर्धविराम का फेर में अर्थ के अनर्थ होखत देर ना लागे. बाकिर कुछ शब्दन के प्रयोग में हमनी का अकसर लापरवाही बरत दीहिले जा. जइसे कि बाकि आ बाकी में. एह बात के हम पहिलहू रेघरिया चुकल बानी बाकिर आजु फेर दोहरावे के मन कर गइल काहे कि बड़का बड़का साहित्यकारो लोग का लेखनी में ई लापरवाही देखे के मिल जा ता. वइसही भोजपुरी के एगो खासियत के आए दिन दुरुपयोग होत रहेला जइसे कि विकारी चिह्न के. एहिजो ध्यान दिहला के जरूरत होखी. चिह्न आ चिन्ह. चिह्न चिन्हे में मदद करे ला अपना चिन्हासी से. कहल गइल बा कि ना चिन्ह त नया कीन. मतलब कि अगर रउरा कवनो चीझ क बारे में पूरा जानकारी ना राखीं त बढ़िया रही कि नया खरीद लीं. पुरान सेकन्डहैन्ड जानकारन ला होला. अब चिन्हे आ चिह्न के बात हो चुकल त चलीं लवटल जाव विकारी चिह्न पर.
विकारी चिह्न अंगरेजी के ऽ जइसन होला आ एकरा के लगावे के मतलब होला कि पहिले वाला वर्ण पर तनी जोर दिहला के जरूरत बा. एकर महत्व जाने के होखे त रहता आ रहऽता के फेर देख लीं. बाद वाला रहऽता के मतलब भइल कि रह ता जबकि पहिले वाला रहता रास्ता ला इस्तेमाल होखी. एहसे अगर सही जगह विकारी चिह्न ना लगावल गइल त मतलब समुझे में दिक्कत आ सकेला. बाकिर एह विकारी चिह्न के कई बेर अतना बेसी इस्तेमाल होखे लागेला कि उहो ओतने बाउर लागे लागेला जतना राजनीति में सेकूलरिज्म के इस्तेमाल. दाल में नीमक डालल जरूरी होला. बे नीमक के दाल बेसवाद लागी बाकिर एकर मतलब ई ना कि भर दाल नीमके डाल दिहल जाव. सेकूलरिज्म के बेजा इस्तेमाल सेकूलर के अवधारणा के कमजोर कर दी. वइसंहीं विकारी चिह्नो के इस्तेमाल. हम कवनो तरह व्याकरण के जानकार ना हईं बाकिर शब्दन के सही इस्तेमाल के एगो कामन सेंस का हिसाब से बतियाइले. सोचीलें कि विद्वान लोग रिएक्ट करो त कुछ आपनो जानकारी बढ़ो. अब विकारी चिह्न के इस्तेमाल का बारे में सोचे लगनी कि अगर एकरा जगह ओह शब्दन के अलग अलग लिखल जाव तबो काम चल सकेला. बाकिर एहिजा फेर सावधान रहे के पड़ी. काहे कि कहे ला आ कहेला के मतलब बदल जाला. कहेला मतलब कह ता जबकि कहे ला के मतलब होला कहने के लिए. आ अब चलता आ चल ता के उदाहरण देत कहल चाहब कि हम चलता ना हईं बाकिर अब चलऽतानी. आ एह आखिर वाला चलऽ में अविकारी चिह्न लगवला बिना ऊ भाव ना आ पाई जवन आवे के चाहीं.


text:
भोजपुरी सिनेमा के अव्वल खलनायक संजय पांडे के गन प्वाईंट एह घरी हिट चलत बा.
पिछला दिने जानल मानल निर्देशक दिनेश यादव के फिलिम ‘दीवानगी हद से’ के शूटिंग संजय पाण्डेय खरम कइलन. एह में एगो सीन में संजय पांडे गन प्वाईंट चेहरा पर लगवले लउकत बाड़न.
जान जाइं से एहु साल संजय पांडे के अनेके फिलिम सफलता के डंका पिटले बाड़ी सँ. एहमें देवरा भईल दिवाना, राजा जी आई लव यू, घुस के मारब, कच्चे धागे, निरहूआ हिन्दुस्तानी वगैरह खास बाड़ी सँ.
संजय पांडे के रिलीज होखे वाली फिलिमन में दीवानगी हद से ,जाने मन, अउर दिल भईल दिवाना तोहरे प्यार में खास बाड़ी सँ.
अपना सफलता खातिर संजय पांडे अपना फिलिमन के निर्माता, निर्देशकन आ दर्शकन के धन्यवाद देत कहेलें कि आजु जवन बानी तवन एही लोग से मिलल सहयोग, भरोसा आ प्यार का चलते.
(शशिकांत सिंह, रंजन सिन्हा)


text:
सोमवार, 16 जनवरी 2012
गाव गाव तिलकहरू घुमे , खूब करे जलपान / जाये की बेरी कान में कहले हेपर करियो मतदान
चुनाव आयोग बहुत कडाई कईले बा . प्रत्यासी भी बहुत चालाकी देखावत हवे . गाव गाव लक्जरी गाडी घूमत हई. कवनो साहब शुब्बा राही में चेकिंग - ओकिंग करत में मिळत हवे त इहे जवाब देत हवे - हम बरदेखुआ हईं . फलाने की घरे जात हई . अब फलाने की दुआरी तिल्कहरून के भीड़ देख के अटिदार- पटीदार, पास -पड़ोस के लोग बटुरा जाता . फलाने भी तिल्कहरून के खूब आव -भगत करत हवे . मर -मिठाई , नर -नमकीन , अकौड़ी- पकौड़ी चापि के ऊपर से चाह-चुह पी- पा के जब राहि धरे जात हवे त घर की मुखिया की हाथ में हज़ार - दू हज़ार थमा के कान में धीरे से कहत हवे . अरे भईया ! हम साचो के तिलकहरू न हई, हम फलाने के समर्थक हई आ वोट मांगे घूमत हई . यह चिन्ह पर बटन दबा दिहा . दरअसल बात इ बा की यह बार जैसन चनाव आयोग के खौफ पहले कभी न देखे के मिलल रहे । अधिकारी हों, अथवा कर्मचारी या प्रत्याशी सजो लोग चुनाव आयोग की डंडे के खौफ से सहम गईल बा । चुनाव में जनता के बीच जा के अपनी प्रत्याशिता क प्रचार कईल उनकी मजबूरी बा , सो तरह -तरह के हथ कंडा अपनावल जता ,चुनाव आयोग क फरमान बा कि तीन गाडी से अधिका वाहन न चली , सो लोग तिलकहरू बनी के घूमत हवे , अपन प्रचार करत हवे । इ सब आयोग के छकावे के जोगार ह। हमरी देवरिया जिला की बरहज में त अयिसन तिल्कहरून के बाढ़ आ गईल बा , बिना बिआहे तय कईले खूब गोड़ लगायी , राह धराई मिळत बा . एगो प्रत्यासी त साठ गो बेलोरो आ इस्कर्पियो उतार देले हवे , कही बरछा , त कही बर देखाई . कही बर छेकाई . सब फर्जी चलता ये भाई . अब यह हालत पर एगो कविता सुन ली -
गाव गाव तिलकहरू घुमे , खूब करे जलपान /
जाये की बेरी कान में कहले, एह पर करियो मतदान/
हाथ जोड़ के नगद थम्हावे, बार बार प्रणाम /
अबकी रउरा न बिसरायिब,इहे ह मोर निशान/
आफत कईले बा आयोगवा, बहुत बा घामासान /
येही बहाने प्रचार चलत बा, हमरो साझ -बिहान /
बरहज में मतदाता मगन बा, खूब मिळत बा दाम /
खीच के सेवा तिल्कहरून के, अपनों मान-सम्मान /
गुरुवार, 5 जनवरी 2012
दागियो को गले न लगाना , हाय राम ! भ्रष्टाचार है भगाना
अन्ना चच्चा बहुते अन्शानियाये . भ्रस्टाचार ससुरा भागे के नावे न लेत ह एही बीचे अपना यूपी में चुनाव के शंख बजी गईल .सालोसाल मैडम के मालोमाल बनावे वाला मंत्री खटाखट छटाये लगले. आन्नद , अनंत , राजेश, अवधपाल , रतन , बादशाह , रंगनाथ, राकेश ,अवधेश ,हरिओम , राजपाल, अकबर , यशपाल, फ़तेह, सदल ,अनिश , इस्लाम .../ बाप रे बाप , केतनन के किनारे लगा दिहली . मैडम बोलली - हम सबसे ज्यादा गन्दगी साफ़ कईली. जनता बोललि- तोहरे यहाँ जयादा रहल भी . अरे भईया ! काजल की कोठरी में झाड़ू लगा दिहले चुनाकली के चमक न आ जाई . कवना दल में गन्दगी न बा . नेता का सीट चाही . कल से , बल से , छल से . चुनाव के घोषणा होते टिकट खातिर टूट गईल हवे , राजनीती के कई गो नया दूकान खुलल बा , योहू गह्किन के भीड़ बा .दागी हो चाहे बागी , गांधीवादी हो चाहे अपराधी , राजनीति में सब जायज बा . चुनावी मौसम बा नेतन के रंग बदलत देख के गिरगिट भी सरमात हवे . कई गो नेता पार्टी से निकलला पर पुक्का फाड़ रोवत हवे , जनता के सहानुभूति जुड़त हवे , आन घर के कालिख के कई पार्टी की आंखि के अंजन बना लिहले . बेहया गिरी के हद इ बा की कहत हवे की हमार पार्टी गंगा हवे , दू चार गो गंदा नाला आके मिली त उहो पवित्र हो जाई . बेचारे मंत्री जेकरा के मैडम निकाल दिहली ओ सब माननीय लोग की साथै हमार सहानुभूति बा , भाई लोग एक राय रहित त मैडम की तानाशाही के भी अंत हो जाईत . एही से कहल गईल बा - मनुष्य बलि नहीं होत है समय होत बलवान. चुनावी चर्चा में एगो गीत बड़ा हीत भईल बा -दागियो को गले न लगाना , हाय राम ! भ्रष्टाचार है भगाना. एही बीचे एगो अफवाह उडल .जगत रहिह न त पत्थर बनी जईबा . भईया हो चुनाव में भी जगत रहिह . आंखि खोल के देख$ प्रत्यासी की भेष में तोहरा सामने कवनो चोर , उचक्का ,गिरहकत्त, बल्त्कारी , भ्रस्टाचारी त जनसेवा खातीर न खड़ा बा .बटन दबव्ला की पाहिले न जगब$ त पाच साल पत्थर बनी जईबा . राजनीती की येही धमा चौकड़ी में कुछ दोहा सुना देत हई-
दाग लगी , चिंता नहीं , मनवा बेपरवाह .
सीना ठोक के कह रहे , बाबु और बादशाह .
यह ही तो राजनीती है , कहते कुछ करे और .
दल से निकले क्या हुआ , आखिर मिल गयी ठौर .
गंगा सच में महान है ,नहीं कोई बात बिचित्र.
गंदा नाला जो मिले , वह भी होय पवित्र .
दाग न देखो किसी की , रखियो पूरा ज्ञान.
जेहि विधि सीट निकर सके , चाहे जाये मान-सम्मान .
सदस्यता लें संदेश (Atom)


text:
सुतवला का बाद रोटी त देला बॉलीवुड – कहली सरोज खान
मुंबई 25 अप्रैल. बॉलीवुड का बारे में हमेशा से कहल जाला कि एहिजा सिनेमा का चकाचौंध से अन्हरा के चहुँपल लोग के जम के शोषण होला. आ खाली हीरोइने बने के चाहत राखे वाली लड़िकियने के ना हीरो बने के तमन्ना ले के आइल चॉकलेटी लड़िको लोग के निर्माता निर्देशक लोग के बिस्तर गरम करे के पड़ेला. काल्हु बॉलीवुड के मशहूर नृत्य गुरु एह बात के सही साबित करत कह दिहली कि अइसन त हर जगहा होखेला. बॉलीवुड त कम से कम सुतवला का बाद रोटी त दे देला. अब ई ओह लड़िकी लोग पर बा कि अपना सफलता के सपना साँच करे के कतना आ कव हाली कीमत दीहें. केहू एहिजा जबरदस्ती ना करे.
आजु रॉकस्टार रणबीर कपूर के कहल सामने आइल बा कि दोसरा का बारे में नइखन जानत बाकिर उनुका कबो एह कास्टिंग काउच पर सूते नइखे पड़ल. हालांकि रणबीर कपूरइहो कहलन कि अगर अइसन होखेला त ई बहुते दुर्भाग्य वाली बात बा.
बात बात प प्लेकार्ड लेके फोटो खिंचवावे वाला बॉलीवुड गिरोह के काल्हुए से ठकुआ मरले बा आ अबहीं ले केहू सामने नइखे आइल जे खुल के सरोज खान के बयान के निंदा करो भा कास्टिंग काउच का खिलाफ कैन्डिल मार्च निकालसु.
एगो मशहूर शेर में कुछ फेर बदल कहि के कहल जा सकेला कि – ये स्टारडम नहीं आसाँ, एक सेक्स का दरिया है और डूब के जाना है.


text:
एस के फिल्म्स (चेन्नई) के फिलिम “गरदा” के एगो गीत के रिकार्डिंग पिछला दिने मुंबई के M4U स्टूडियो में चर्चित गायक आलोक कुमार आ ‘प्रियंका सिंह के आवाज में रिकार्ड कइल गइल.
निर्माता श्रवण कुमार, लेखक आ निर्देशक पराग पाटिल, सह निर्माता रमेश चन्द्र शर्मा, गीतकार राजेश मिश्रा, अशोक सिन्हा, मुन्ना दूबे अउर प्रेम सागर, संगीतकार छोटे बाबा, सिनेमेटोग्राफर जगमिन्दर हुन्डल, नृत्य निर्देशक संतोष कुमार अउर मयंक, आ मारधाड़ निर्देशक हीरा यादव.
मुख्य भूमिकन में ऐक्शन किंग विराज भट्ट, अंजना सिंह, बालेश्वर सिंह, हैप्पी, धर्मेन्द्र सिंह, संचिता दूबे, राम मिश्रा, सी .पी . भट्ट, दीपक भाटिया, वैभव राय, साहिल, संजय वर्मा, सीमा सिंह, कविता सिंह, संजू चौहान, वारिस शाह, मनोज श्रीवास्तव वगैरह बाड़ें.
(अपना समाचार)


text:
सारन गांव में एगो मकदुम बाबा के मजार बा. उनकरा दरगाह में एको पथर के पिलर बा, जवन मुगल बादशाह हुमायूं के गाड़ल बाटे. इतिहासकारन के कहनाम बा कि बक्सर में शेरशाह सुरी आ हुंमायूं के सेना के बीच जम के लडाई भइल रहे, जेमे हुमायूं के हार हो गइल रहे. उ आपन जान बचा के बाचल कुछ लाव लश्कर के साथ सारन के जंगल में सरन लेले रहस आ अपना हाथी के बांधे खातिर पिलर गड़ले रहस. ऊ पिलर आज भी मकदुम बाबा के मजार के पास बाटे. जावना के देखे खातिर देश-विदेश से लोग आवत रहेला. सारन गांव के पछिम में लहलादपुर गांव बाटे. ओकरा सटले बाबा ढ़ोढ़ नाथ के विशाल मंदिर बा. जवन कबही अघोर पंथियन के मंदिर रहे. भारत पर चढ़ाई के समय मोहम्मद गोरी सारन पर भी चढ़ाई कइले रहे. एह मंदिर में भी लूट पाट आ तोड़ फोड़ भइल रहे. बाद में मंदिर के मरम्मत भइल. मंदिर के आगे वाला हिसा आजो मसजिदनुमा बाटे.
खोदाई में प्राचीनतम अवशेष: सारन गांव के आस पास खोदाई में माटी आ पथर के बहुते मुरती, जांत, घड़ा, बरतन अदि मिलल बा. एहे गांव के स्व. मुंशी प्रसाद के खेत से पथर के धूप घड़ी मिलल. जवन उनकरा घरे राखल बा. एही गांव के गंगेश्वर प्रसाद के खेत से सात गो बड़का घड़ा निकल रहे, जवन फूट गइल. भेड़वनिया गांव में शालिग्राम के मुरती मिलल बा. जहां मंदिर बना के पूजा कइल जाता. गांव पंडितपुर बलुआ में भी एक जोड़ी जांत मिलल बा, जवन आज काल्ह के 10 गो मेहरारूअन के खींचला से ना खींचाई. ऊ जांत तपेश्वर राम मास्टर के इहां राखल बा. पुरातत्ववेता विभाग एह क्षेत्र के खोदाई करावे त बहुते दुरलभ चीज मिल सकता बा.
सारण के प्राचीन इतिहास
सारण विशाल देश के अंग रहे. उहां के राजा सुमति रहस. जे अयोध्या से मिथिला जाये के बेड़ा भगवान श्री राम के रिविलगंज के नारायण देव मंदिर के पास सुआगत कइले रहस.हरिहर क्षेत्र सोनपुर के भी अध्यात्मिक इतिहास बा. एहिजा गज ग्राह के लड़ाई भइल रहे. गज के आतुर पुकार पर भगवान विष्णु के आवे के पड़ल रहे. ऊ अपना सुदरशन चक्र से मार के ग्राह के मोक्ष परदान कइले रहस. गंगा, गंडक के संगम पर विश्व प्रसिद्ध मेला सोनपुर लागेला. गंगा, सरयू के संगम पर चिरांद अवस्थित बा. जवन बौद्ध, हिंदू आ मुसलिम काल के उतार चढ़ाव देखले बा. एही स्थान पर राजा मयूरध्वज के राजधानी रहे. दहियावां छपरा में ऋषि दधिचि के आश्रम रहे. जे जन कलियान खातिर आपन हड्डी तकले दान क इले रहस. गोदना सेमरिया में गौतम ऋषि के आश्रम बा. जहवां तिनलोक सुंदरी अहिल्या के भगवान श्री राम श्रप मुक्त कइले रहीं. सिल्हौड़ी में शिलानाथ महादेव के मंदिर बा. जवन राजा शिलनिधि के राजधानी रहे. दिघवारा में राजा दक्ष के किला रहे. दिघवा दुबौली में धर्म राज के यज्ञ स्थली आ भीमाबांध में भगवान बुद्ध के ठहराव स्थल बा. कुशी नगर जाये के समय भगवान बुद्ध इहां आराम कइले रहीं. ओ घड़ी ओकर नाम भिक्षुकबांध रहे, जवना के अपभ्रंश नाम आज भीखाबांध पड़ल बा. भीखाबांध में आजो विशाल बट वृक्ष बाटे ,जवना के जड़ कहवां बा पता नइखे. हर जगे बड़ोह जमीन से सचल बा. बगल में भइया बहिनी के एगो मंदिर भी बाटे. थावे में सिंघासनी माई के मंदिर बा. जहवां रहसू भगत बाघ के दउरी करस. उनुकरे के सिंघासनी माई दरशन देले रही. आमी में अंबिका माई के मंदिर बा ,जहवां सती आपन आत्मदाह हवन कुंड में कइले रही. माघर में दुनियाराम बाबा के मंदिर बा, जे अंगरेजन से लोहा लेले रहीं. अपना क्रांतिकारी जीवन में विलायतियन के सामने कबहूं घुटना ना टेकनी. आइने अकबरी में सारण के बहुत विवरन बा. राजा टोडरमल जमीन के पैमाइस करवले रहस. ओह में सारण के भौगोलिक इकाई प्रकट भइल. गंगा ,गंडक आ घाघरा नदी से घिरल सारण कबहूं कौशल राज के अंग रहे. बौद्ध साहित्य से पता चलेला कि आरजन के आवे से पहिले इहां चेरो जाति के लेग रहत रहे. जब चीनी यात्री ह्वान सांग भारत आइल रहस, त गंगा के उत्तरी तट रिविलगंज के नारायण देव मंदिर भी गइल रहस. उहां राजा अशोक के स्तूप पिलर आ माटी के बरतन में राखल भगवान बुद्ध के भस्म देखले रहस. जवन एगो ब्राह्मण संइच के राखले रहस.कुंभ स्तूप दिघवारा में बाटे. ओह टाइम सारण गाजीपुर प्रशासकीय क्षेत्र में रहे. जवना के वरनन (761-762 एडी) पूर्व में मिलता. एकर जानकारी बेलवां के खोदाई में मिल अवशेष से पता चलत बा. मध्ययुग में सारण काफी विकसित आ प्रगति पर रहे.
सारण पर विदेसीयन के हमला
चीनी सेनाध्यक्ष ह्वेन सेन (647 एडी) में सारण पर चढा़ई कइले रहे. जवना में इहां से सांस्कृतिक, आरथिक आ सामाजिक बेवस्था के तहस नहस हो गइल. गंगा, गंडक आ घाघरा के किनारे बसल सोनपुर से बरौली तक, गोपाल गंज से बैकुंठपुर तक, सारन से परसा तक के क्षेत्र सबसे जादे प्राचीन बाटे.
सन् 1211 ई. से लेके 1226 ई तकले एह पर तर्क आ आफगानन के शासन रहे. एही दौर में बंगाल के गवरनल गयासुद्दीन सारण पर चढ़ाई कर कब्जा जमा लेहलस. एह क्षेत्र पर कब्जा करे खातिर नसरूद्दीन बोगरा खां आ ओकर बेटा मोजीउद्दीन केकेुबाद के बीच भी लड़ाई भइल रहे. आखिर में घाघरा नदी के किनारे बाप -बेटा में ताल मेल हो गइल. समसुद्दीन एलियास बंगाल के बादशाह रहे. उहो सारण पर डीठ गड़ले रहे. एक दिन चढ़ाई कके सारण के बंगाल में मिला लेहलस. बाद में जाैन पुर के राजा सन् 1397 ई. में चढ़ाई कर सारण आ चंपारण के अपना क्षेत्र में मिला लिहलें. ओकरा बाद जाैनपुर शासक के सारण पर 121 वर्ष शासन रहल. सन 1518 में बंगाल के राजा हुसैन शाह अपना पराक्रम से सारण के अपना अधीन कर लेहलस. सिकंदर लोदी भी अपना शासन काल में सारण के एगो जिला बनवले रहे. मियां हुसैन फारमुली के सारण आ चंपारण के जागीरदार बनवले रहे. ओह टाइम सारण क्षेत्र जल खेत के नाम जानल जाव. बंगाल के राजा हुसैन शाह के बेटा नसरत शाह सिकंदर लोदी के शासन काल में उनकरा दिल्ली के सरदार से बगावत कइले रहे. जवना के मुगल बादशाह बाबर ना पसंद कइलस आ सन 1529 ई. में नसरत शाह के हरा के शाह मोहम्मद मारूफ के जागीदार बनवलस. 45 बरीस बाद अकबर सन 1574 ई में बंगाल के अफगानी बादशाह दाउद खां के हरा देले रहे. ओह टाइम सारण बिहार के छह सरकारन में एक रहे. एकरा बाद भी काफी उथल पुथल भइल.
डच्चन के शोरा फैक्ट्री
सारण के आरथिक विकास में डच्चन के जोगदान भुलावल ना जा सकेला. सन 1666 ई. में डच्चन के आगमन सारण में भइल रहे. उ लोग सारन, सारया सतुआ, माधर के साथ आउर कइइगो जगे शोरा के फैक्ट्री खोलले रहे लोग. जवना में नोनिया जाति के लोगन के रोजगार भरपुर मिलल रहे. सारण के शोरा विदेसन में काफी मशहूर रहे.
सन 1726 ई में फकरूदौला जब बिहार के गवरनल बनल त ऊ सारण के शासक शेख अब्दुला के फौजी कारवाइ करके हटा दिहलस. साथ ही पटना के हुकूमत लेके सिवान चल गइल. उहां ऊ एगो माटी के किला बनवले रहे. कुछ बरीस बाद ऊ अवध भाग गइल.
सारण में अंगरेजन के पहिला का फौज
सारण में अंगरेजन के पहिला का फौज सन 1757 ई. में आइल रहे. पलासी के मैदान में अंगरेजी फौज आ सिराजुदौला के बीच घमासान जुध भइल रहे. एह में सिराजुदौला के हार हो गइल. सन् 1762 ई में लॉर्ड क्लाइब बक्सर के मैदान में मीरकासिम आ सिराजुदौला के भी हरवले रहे. ओही समय हुस्सेपुर के युवराज फतह शाही अंगरेजन के कर देवल बंद कर देले रहलन .ओकरा बाद अंगरेज उनकरा के भी हरा देहलनस. फतह शाही के हार के बाद अंगरेज गोविंद राम के सिवान आ गोपालगंज में कर वसूले खातिर बहाल कइलस. बाद में जनता के सहयोग से फतह शाही सन 1772 ई में गोविंद राम के मार दिहलें रहस. तब अंगरेज फतह शाही के चचेरा भाई बसंत शाही के हुस्सेपुर के राजस्व किसान आ मीर जमाल के सरकारी राजस्व अधीक्षक बनवले रहे. फतह शाही चुप ना बइठलें, सन 1775 ई में ऊ बसंत शाही आ मीर जमाल के भी मार दिहलें. मउका मिलते दोनों के मार दिहलें. ओकरा बाद अंगरेज फतह शाही के पीछे हाथ धो के पड़ गइलें, बाकिर फतह शाही हाथे ना अइलें. बक्सर में जीत के बाद अंगरेजन के दबदबा दिल्ली तक बढ़ गइल रहे.
सन 1857 के जंग में भी सारण आगे
सन 1857 ई. में जब पूरा देश आजादी के जंग में कूदल रहे, ओह में सारण के जवान भी पीछे ना रहलें. आम जनता के बगावत पर उतर गइला से अंगरेजन के खजाना छपरा से पटना ले जाये के पड़ल रहे. सुगौली चंपारण में लोग अंगरेजन के चहेटे लागल. जनता के मदद से हिंदुस्तानी सिपाही सिवान के मजिस्ट्रेट पर चढ़ाई कइले रहस. एकर खबर मिलते छपरा के रेजिडेंट मजिस्ट्रेट दाना पुर भाग खड़ा भइलें. उग्र भीड़ गंगुआ आ दरौली अफीम कारखाना में भी जमके लूट पाट कइले रहे. अतने ना भीड़ गुठनी आउट पोस्ट पर भी हमला कइलस, बाकिर अंगरेज गोरखा सेने के मदद से विद्रोह के दबा दिहलस. तब आंदोलनकारी गुठनी के रास्ता गजियापुर आ बलिया के तरफ भाग गइले. जब जगदीश पुर के बाबू वीर कुंअर जंगे आजादी में कूदले ओह में सारण के वीर बांकुरन के भी भरपूर साथ रहे. सन 1866 ई.चंपारण भी सारण के हिस्सा बन गइल रहे. एही टाइम सारण में अंगरेजन एगों पुलिस चौकी आ फौजदारी अदालत कायम कइले रहे. सन 1779 में इहां ग्रीम नामक कलक्टर के बहाली भइल रहे. ओकरा खिलाफ हसन अली खां बगावत कइले रहस. ऊ जमादार ख्वाजा मोहम्मद नूर के परदादा रहस. जे सारण जिला में जमादार रहस. हसन अली मो सर अली के इमाम के पूरबज रहस. 1857 में ख्वाजा हसन अली सिवान के मजिस्ट्रेट रहस. जबकि 1834 ई में मिस्टर डब्ल्यू एफ मेवमोनर सारण के कलक्टर रहस. सन 1829 में सारण बिहार के क मिशनरियन में एगो रहे. जवना में तिरहुत, आरा आ सारण के सरकार रहे.


text:
देश दुनिया खेल व्यापार मनोरंजन के खबर
(मंगल, 22 नवंबर)
देश
- हंगामा का चलते संसद के शीतकालीन सत्र मंगल का दिने ना चल सकल जवना खातिर कांग्रेस भाजपा पर दोष लगवले बिया.
- पशु अधिकार खातिर काम करे वाला समूह पेटा इंडिया दिल्ली उच्च न्यायालय से अपील कइले बा कि तिहाड़ जेल में कैदियन के मांसाहार दिहल बंद करावल जाव. कहलन कि कैदियन के शकाहार दिहला से ओह लोग का व्यक्तित्व में ‘असाधारण परिवर्तन’ आ सकेला.
- टीम अन्ना के अरविंद केजरीवाल आ किरण बेदी संसद के शीतकालीन सत्र में लोकपाल विधेयक पारित करावे खातिर दबाव बनावे का मकसद से मंगल का दिने भाजपा नेता अरुण जेटली से मुलाकात कइल लोग.
- मेघालय में अगवा अधिकारी आ दू गो व्यापारियन के रिहाई खातिर सुरक्षा बल के अभियान जारी बा.
- आपन नया ब्लॉग शुरु करत अन्ना हजारे व्यापारियन से गोहार लगवले बाड़न कि ऊ लोक आदर्श गाँव बनावे खातिर आपन योगदान देव. हालांकि पियक्कड़न के पिटाई करे के उनुका गोहार के जम के आलोचना होखत बा.
- सुरक्षा का मद्दे नजर 2जी घोटाला के सुनवाई अब तिहाड़ जेल परिसरे में होखल करी.
- मध्य प्रदेश शासन के हिन्दुस्तानी शास्त्रीय संगीत खातिर दिहल जाये वाला प्रतिष्ठित राष्ट्रीय तानसेन सम्मान अबकी विख्यात गायिका सविता देवी के नौ दिसंबर के ग्वालियर में आयोजित समारोह में दिहल जाई.
- बाघ बचावे खातिर ग्रीन पीस नाम के संगठन कहले बा कि बाघ वाला इलाकन में कवनो नया खदान मत खोले दिहल जाव काहे कि एहसे बाघन के घूमे वाला जगहा कम होखल जात बा.
- केंद्रीय संस्कृति मंत्री शैलजा के कहना बा कि ताजमहल के कवनो तरह के पर्यावरण खतरा नइखे.
- झारखण्ड का गिरीडीह जिला में मंगल का भिनसहरा हावड़ा-देहरादून एक्सप्रेस के दू गो वातानुकूलित डिब्बा में आग लगला से एगो आस्ट्रेलियाई महिला समेत सात लोग के मौत हो गइल. रेल मंत्रालय पाँच पाँच लाख रुपिया के मुआवजा के एलान कइले बा.
- संसद के लोक लेखा समिति के अध्यक्ष मुरली मनोहर जोशी सगरी पीएसी सदस्य के चिट्ठी लिख के कहले बाड़न कि ऊ लोग भारत के नियंत्रक अउर महालेखा परीक्षक विनोद राय से माफी मांगे.
- जनता पार्टी के अध्यक्ष सुब्रमण्यम स्वामी आपन आरोप फेर दोहरवले बाड़न कि 2जी स्पेक्ट्रम आवंटन के दाम साल 2001 का दर पर करे के फैसला तब के केंद्रीय वित्त मंत्री पी. चिदम्बरम आ केंद्रीय दूरसंचार मंत्री ए. राजा मिल के कइले रहलें.
- भोपाल के राष्ट्रीय उद्यान वन विहार में बाघिन ‘बसनी’ के महतारी बनला के खुशी देर तक ना रह सकल काहे कि एगो शावक मरल पैदा भइल त दोसरका जनम का बाद मर गइल.
दुनिया के खबर
- अमेरिका में पाकिस्तान के राजदूत हुसैन हक्कानी मंगल का दिने प्रधानमंत्री यूसुफ रजा गिलानी के आपन इस्तीफा सँउप दिहलन.
- मिस्र के तहरीर चौक पर फेर बड़हन प्रदर्शन करे खातिर जुटे के गोहार लगावल गइल बा. पिछला दिने एहीजा पुलिस के कार्यवाही से कम से कम तैंतीस गो लोग के मौत भइल रहे.
- तिब्बत के हालात के चिंताजनक बतवलसि स्विट्जरलैंड. कहलसि कि आत्मदाह के घटनन से पता चलत बा कि ओहिजा लोग कतना निराश बा.
- अमेरिका गलती मनलसि. कहलसि कि अपना नक्शा में भारतीय इलाका देखावे में सुधार ले आई.
- दक्षिण कोरिया के एगो व्यावसायिक पोत हांगकांग का नियरा समुद्र में डूब गइल. पोत पर सवार एकइस लोग में से पांच जने के बचा लिहल गइल.
व्यापार व्यवसाय के खबर
- फ्रांस के रक्षा, अंतरिक्ष अउर परिवहन क्षेत्र के कम्पनी थेल्स अपना भारतीय कारोबार के प्रबंध निदेशक एरिक लेंसिन के बनवलसि.
- विमानन कम्पनी जेट एयरवेज के लेखा परीक्षक के कहना बा कि कम्पनी के आपन देनदारी चुकावे खातिर नकदी जुटावे के जरुरत बा.
- प्रमुख दूरसंचार कम्पनीआ भारती एयरटेल, वोडाफोन अउर आईडिया सेल्युलर के कहना बा कि अगर 3जी इंट्रा सर्किल रोमिंग मुद्दा पर समझौता नइखे करे दिहल जात त सरकार के चाहीं कि ऊ 3जी लाइसेंस शुल्क लवटा देव.
- मंगल का दिने रुपया के दाम में ऐतिहासिक गिरावट का बाद 52.73 रुपिया प्रति डॉलर हो गइलो पर सरकार के कहना बा कि ई दुनिया के हालात का चलते भइल बा आ एहसे देश के निर्यातकन के फायदा होई. हालांकि बतावल जात बा कि एहसे देश में महँगाईओ बढ़ी काहे कि तेल आयात खातिर कम्पनियन के अब बेसी भुगतान करे पड़ी.
- एयर इंडिया आपन आमदनी बढ़ावे खातिर एयरबस विमानन में किफायती श्रेणी के सीट के गिनिती बढ़ा सकेले.
- आरबीआई फेर इशारा कइलसि कि महंगाई पर मौद्रिक सख्ती आगहू जारी राखी.
- मंगल का दिने शेयर बाजारों में तेजी लउकल आ सेंसेक्स 119 अंक ऊपर चढ़ के बंद भइल.
- पाकिस्तान में विदेशी निवेश में साल के पहिला चार महीना में 58 फीसदी के गिरावट आइल बा.
- 2012 में चीन के विकास दर 8.4 फीसदी रहे के अनुमान लगावल गइल बा.
- कोल इंडिया लिमिटेड के अध्यक्ष आ प्रबंध निदेशक एन.सी. झा के कहना बा कि परियोजना खातिर पर्यावरण मंजूरी हासिल कइल एगो समस्या बन गइल बा.
मनोरंजन का दुनिया से
- भारतीय अंतर्राष्ट्रीय फिल्म समारोह बुध से गोवा में शुरू होखी. एह समारोह में मशहूर फ्रेंच फिल्म निर्माता बट्रेंड टैवरनियर के लाइफटाइम अचीवमेंट अवार्ड दिहल जाई.
- तेलुगू फिलिमन के सुपरस्टार नागार्जुन आई-1 सुपर सीरीज मोटरस्पोटर्स रेस खातिर हैदराबाद फ्रेंचाइजी टीम खरीद लिहले बाड़न.
- याहू इंडिया आपन ऑनलाइन वीडियो सेवा शुरू कइलसि जवना पर समाचार, मनोरंजन, जीवनशैली आ फिल्म देखावल जाई.
- ‘रॉकस्टार’ के प्रदर्शन का बाद पाकिस्तानी मूल के अमेरिकी मॉडल नर्गिस फाकरी आ अभिनेता रणबीर कपूर अब नइखन चाहत कि ओह लोग के जोड़ी में देखल जाव.
- एड्स जागरूकता अभियान का दौरान हॉलीवुड स्टार रिचर्ड गेरे आ बॉलीवुड अभिनेत्री शिल्पा शेट्टी के सबका सोझा लिहल चुम्मा के मामिला पर साल 2007 में राजस्थान आ उत्तर प्रदेश में दायर मुकदमा के सर्वोच्च न्यायायलय मुम्बई के एगो अदालत में स्थानांतरित कर दिहलसि.
खेल के खबर
- 17वाँ राष्ट्रीय युवा महोत्सव के आयोजन कर्नाटक का मंगलौर में 12 से 16 जनवरी ले कइल जाई. एकर आयोजन स्वामी विवेकानन्द जयंती का उपलक्ष्य में हर साल केन्द्र के युवा मामिला आ खेल मंत्रालय करेला.
- भारतीय क्रिकेट टीम के कप्तान रहल अजीत वाडेकर के कर्नल सीके नायडू लाइफटाइम अचीवमेंट अवार्ड से सम्मानित कइल जाई.
- भारतीय ओलम्पिक संघ एगो 11 सदस्यीय एथलीट आयोग बनाई जवना के सदस्यन के चुनाव लंदन ओलम्पिक खेले के योग्यता हासिल कर चुकल खिलाड़ी करीहें.
- मुम्बई टेस्ट में पहिला दिने वेस्टइंडीज मजबूत बल्लेबाजी कइलसि आ दू विकेट का नुकसान पर 267 रन बना लिहलसि.
- नेहरू हॉकी टूर्नामेंट में पंजाब एण्ड सिंध बैंक नामधारी एकादश के 3-2 से हरवलसि जबकि पंजाब नेशनल बैंक मध्य रेलवे से 2-2 का बराबरी पर रहल.
- भारतीय क्रिकेट टीम आईसीसी का टेस्ट रैंकिंग में दुसरका जगहा राखल गइल बा.
- इंडोनेशिया के जकार्ता में साउथईस्ट एशियन गेम्स फुटबाल टूर्नामेंट का फाइनल मैच में मचल भगदड़ से दू आदमी के मौत हो गइल.
- अंतर्राष्ट्रीय क्रिकेट परिषद के मुख्य कार्यकारी अधिकारी हारून लोगार्ट आपन कार्यकाल बढ़वावल नइखन चाहत.
- जमैका के फर्राटा धावक मुलिंग्स पर आजीवन प्रतिबंध लगा दिहल गइल बा. ऊ डोप टेस्ट में दुबारा फेल हो गइलें.
- आस्ट्रेलियाई क्रिकेट टीम के कोच बनावल गइले मिकी आर्थर.


text:
चेन्नई में रिलीज हो के ‘गरदा’ फ़िलिम इतिहास रचलसि आ अब बिहारो में गरदा मचा दिहलसि.
पिछला 28 मार्च के बिहार के पैंतीस गो सिनेमाघर में ‘गरदा’ रिलीज भइल त अइसन ओपनिंग बटोरलसि जवन आजु का तारीख में बड़का स्टारो लोग नंइखे बटोर पावत. मजे के बाति त इ भइल कि जब निर्माता श्रवण कुमार खुद दरभंगा के सिनेमाघर के मुवायना करे गइलन त भीतर जाए खातिर आधा घंटा ले इन्तजात करे पड़ल. कुछेक सिनेमाहाल में मल्टीस्टारर फ़िल्म देवरा भईल दीवाना आ चरणों की सौगंध उतार के एह ‘गरदा’ के लगावल गइल.
एस एस फिल्म फैक्ट्री के परोसल आ एस के फिल्मस (चेन्नई) के बैनर तरे बनल एह फिलिम के लेखक निर्देशक पराग पाटिल, निर्माता श्रवण कुमार एच आ कार्यकारी निर्माता रमेश चन्द्र शर्मा हउवें
मुख्य भूमिकन ऐक्शन किंग विराज भट्ट अउर हॉट केक अंजना सिंह का= साथे बालेश्वर सिंह, हैप्पी, धर्मेन्द्र सिंह, पूनम दूबे, प्रिया शर्मा, राम मिश्रा, सी .पी . भट्ट, राजकपूर शाही, दीपक भाटिया, साहिल शेख, वैभव राय, संजय वर्मा, कृष्णदेव राणा, इंद्रसेन यादव, सीमा सिंह, नेहा तिवारी,हार संजू चौहान, वारिस शाह, मनोज श्रीवास्तव वगैरह बाड़ें.
निर्माता श्रवण कुमार कहले कि ‘आज गरदा अच्छा कमाई करत बिया आ एकरा ला हम पूरा टीम के धन्यवाद देत बानी. साथ ही एस एस फ़िल्म फैक्टरी आ एकर संचालिका शाहजहान शेख के आभारी बानी जिनका से जुड़ल हमरा ला सगुनिया साबित भइल बा.
(रामचंद्र यादव)


text:
अंतरराष्ट्रीय
करांची मे पुलिस पर फायरिंग, ७ लोगन के मौत
पाकिस्तान के शहर करांची मे अतवार के भईल गोलाबारी के अलग अलग घटना मे ७ लोगन के मुवला के ख़बर बा|जबकि कई लोग घायल...
अंतरराष्ट्रीय
बांग्लादेश मे सबसे बड़ पार्टी बन के उभरल आवामी लीग
बाग्लादेश मे भईल १० वां संसदीय चुनाव के नतिजा से पता चलल बा कि देश मे आवामी लीग सबसे बड़ पार्टी बन के उभरल...
अंतरराष्ट्रीय
पहिली बार लोकसभा चुनाव पर ‘चुनाव स्पेशल’ भोजपुरी में
देश के सबसे बड़ भोजपुरी समाचार वेबसाईट ‘भोजपुरी खोज.काँम’ पहिली बार देश के सबसे बड़ लोकतांत्रिक प्रक्रिया लोकसभा चुनाव २०१४ पर अधारित महाकवरेज भोजपुरी...
अंतरराष्ट्रीय
नेपाल चुनाव-सबसे बड़ पार्टी बनल नेपाली कांग्रेस
यह समाचार पिछले महिने छापा जा चुका है. नेपाल मे संविधान सभा खातिर भईल चुनाव के गणना बियफे के समाप्त हो गईल.चुनाव के मिलल परिणाम...


text:
© 1996 – 2009 The Office of the High Commissioner for Human Rights
This HTML version prepared by the UDHR in Unicode project, http://www.unicode.org/udhr.
1948 .1998
10 दिसंबर, 1948 के संयुक्त राष्ट्र महासभा द्वारा अपनाएल गेल आओर घोषित मानवाधिकार
सबहिं के ओकर उचित सम्मान आओर मानव परिवार के सभे आदिमी के बराबरी के हक ही विश्व समुदाय के अजादी, न्याय आओर शांति के बुनियाद हवे।
मानवाधिकार के उल्लंघन हरदम अमानवीय काज के कारणो होखेला जा के चलते मानवता के अंत:करण दु:खी होखेला। एक आम आदिमी के सबसे बड़ा इच्छा इहे होखेला कि इ दुनिया में ओके भाषण और विचार के आजादी मिले साथ हि डर आओर इच्छा से हो मुक्ति मिले।
यदि केहु तानाशाही चाहे दमन के खिलाफ अंतिम हथियार के रूप में बगावत करे खातिर मजबूर ना होए, त ओकरा खातिर कानून के मार्फत ओकर मानवाधिकार के बचावे के इंतजाम होबे के चाही। इहो जरूरी हवे कि राष्ट्र सब के बीच दोस्ती बढ़ाएल जाए।
संयुक्त राष्ट्र के लोगिन आपन चार्टर में मौलिक मानवाधिकार, मानव के सम्मान आओर उपयोगिता तथा आदिमी आओर औरत के बराबर अधिकार खातिर आपन विश्वास जतौलन हउ। साथहिं ई लोगनि स्वतंत्रता के माहौल में सामाजिक प्रगति तथा जीवन के स्तर के बढ़ावे के भी दृढ़ निश्चय कएलन ह।
साथ ही सदस्य राष्ट्र सब संयुक्त राष्ट्र के मदद से मानवाधिकार आओर मौलिक स्वतंत्रता खातिर लोगिन में मान बढ़ावे के भी संकल्प लेलन ह।
ओही खातिर ए संकल्प के पूरा करे के खतिर ई सब अधिकार आओर स्वतंत्रता के समझ सबसे जरूरी बा।
अब, एही खातिर महासभा ई ऐलान करता कि मानवाधिकार के ई घोषणा के सभे लोग आओर सभे राष्ट्र पालन करे। सभे व्यक्ति आओर समाज के सब अंग हरदम इ घोषणा के आपन दिमाग में रखे। संयुक्त राष्ट्र के सदस्य राष्ट्र के लोगिन के बीच चाहे हुनी के अधिकार क्षेत्रा में रहे वाला लोगन के बीच प्रगतिशली कदम या शिक्षा के जरिए इ अधिकार और स्वतंत्रता के प्रति मान जगाएल जाए।
सबहि लोकानि आजादे जम्मेला आओर ओखिनियो के बराबर सम्मान आओर अधिकार प्राप्त हवे। ओखिनियो के पास समझ-बूझ आओर अंत:करण के आवाज होखता आओर हुनको के दोसरा के साथ भाईचारा के बेवहार करे के होखला।
बिना कोनो जाति, रंग, लिंग, भाषा, धर्म, राजनीतिक आओर दोसर मान्यता, राष्ट्रीयता चाहे सामाजिक मूल, धन-संपत्ति, जन्म वा दोसर स्थिति के भेदभाव के सभे कोई घोषणा में लिखल अधिकार आओर आजादी के हकदार होई।
एतबे ना कौनो देश मुलिक या क्षेत्रा के राजनीतिक न्यायिक आओर अन्तर्राष्ट्रीय स्थिति के आधार पर केहू के संग भेदभाव नइखे कएल जा सकेला। चाहे ओ कौनो स्वतंत्रा, टघ्स्ट चाहे स्वायत्राता के कौनो मानदंड के अंतर्गत आवे वाला संस्था के सदस्य हो।
सबहि के जीवन जीए के आजादी आओर अपन सुरक्षा के अधिकार हवे।
केहु के गुलाम बना के नइखे राखल जा सकेला। कौनो रूप में गुलामी आओर गुलाम सब के व्यापार पर सख्त पाबंदी हवे।
काहु के साथ घ्र, अमानवीय चाहे घृणित बेवहार नइखे कईल जा सकेला। काहु के न तो सतावल जा सकेला आओर न सजा देल जा सकेला।
कानून के सामने सबहि के सभे जगह एके आदिमी के रूप में पहिचाने जाए के अधिकार ह।
कानून के सामने सभे बराबर हवे आओर कानून से बिना कौनो भेदभाव के समान संरक्षण प्राप्त करे के अधिकार मिलल हवे। साथहि ए घोषणा के उल्लंघन या भेदभाव होए की स्थिति में सबहि के समान संरक्षण प्राप्त करे के अधिकार ह।
संविधान या कानून से मिलल मौलिक अधिकार के उल्लंघन भइला पर सबहि के कोनों योग्य राष्ट्रीय संगठन से क्षतिपूर्ति प्राप्त करे के अधिकार बा।
केहु के बिना कोनो कारण के कैद, अज्ञातवास या देशनिकाला नइखे देल जा सकेला।
केहु के खिलाफ अपराधिक मामला होखे चाहे केकरो अधिकार और कर्तव्य के निर्धारण के सिलसिला में कौनो स्वतंत्रा आओर निष्पक्ष संगठन के सामने निष्पक्ष सुनवाई खातिर समान अधिकार हवे ।
1. कानून के नजर में जब तक ले केहु दोषी नइखे तब तक ले ओके निर्दोष समझे के चाही। चाहे ओकरा के खिलाफ कौनो अपराधिक मामला ही काहे ना चल रहल होए। इ सुनवाई के दरम्यान आपन बचाव के लेल ओकरा पूरा-पूरा हक भी मिलल बा।
2. कौनो राष्ट्रीय चाहे अंतर्राष्ट्रीय कानून के तहत अगर कौनो काम के दंडनीय अपराध नइखे मानल जा रहल होखे तब कोनो आदिमी के ओ काम के खातिर दोषी नइखे कहल जा सकता।
केकरो नीजि जीवन, परिवार, घर तथा पत्रााचार आदि में केकरो दखल करे के अधिकार नईखे ह। सबहि के ए तरह के दखल आओर हमला के विरुघ्कानून से संरक्षण प्राप्त करे के अधिकार ह।
1. सभे लोगिन के आपन मुलुक के सीमा के अंदर घर आओर एक जगह से दोसर जगह जाए के अधिकार हड।
2. सबहिं के कौनो देश, एइजा तक कि आपन देश से हो छोडे़ के आओर वापस आवे के अधिकार ह।
1. प्रताड़ना से बचे खातिर दोसर देश में संरक्षण प्राप्त करे के अधिकार हवे।
2. लेकिन इ अधिकार के उपयोग वैसन प्रताड़ना में नइखे कईल जा सकेला जे गैर राजनीतिक अपराध आओर संयुक्त राष्ट्र के उघ्श्य आओर सिघ्ंत के खिलाफ कईल गेल काज खातिर मिल रहल होखे।
1. सबहिं के राष्ट्रीयता के अधिकार हवे।
2. केहु के राष्ट्रीयता से वंचित नइखे कई जा सकेला आओर ना ही राष्ट्रीयता बदले के स्थिति में अधिकारो से बेदखल कईल जा सकेला।
1. जाति, राष्ट्रीयता आओर धर्म के बंधन से मुक्त कौनो बालिग आदिमी आओर औरत के बियाह आओर गृहस्थी बसावे के अधिकार हवे। दुनू के बियाह के समय, गृहस्थ जीवन के दरम्यान आओर बियाह टूट जाए के बादो बराबरी के अधिकर ह।
2. बियाह दुनू के मर्जी आओर सहमति से ही होए के चाही।
3. परिवार समाज के एगो प्राकृतिक और मौलिक इकाई ह। आओर ओके समाज और मुलुक से पूरा संरक्षण प्राप्त करे के अधिकार हवे।
1. केहु अकेले चाहे केकरो संगे मिल के संपत्ति अर्जित कर सकता।
2. केहु के ओकर संपत्ति से बेदखल नइखे कईल जा सकत ह।
सब लोगनि के सोचे के आओर कौनो धर्म अपनावे के अधिकार हवे तथा ओ आपन धर्म और मान्यता में भी बदलाव ला सकेला। संगे ओ अकेले आओर समूह में कौनो सार्वजनिक या नीजि जगह पर आपन धर्म या विश्वास के पालन, प्रवचन आओर पूजा-पाठ के जरिए कर सकेला।
सबहिं के विचार आओर अभियक्ति के अधिकार हवे। आओर ओकर ई विचार में कौनो दखल ना हो सकता, संगे ओ संचार के कौनो साधन के जरिए कही से कैसनो सूचना आओर विचार प्राप्त कर सकेला।
1. सबहिं के शांतिपूर्ण तरीका से जमा होवे के तथा कोनो संगठन में शामिल होए के अधिकारी ह।
2. तथा केहु के कौनो संगठन में जर्बदस्ती शामिल नइखे कराएल जा सकेला।
1. सब लोगीन के सरकार में हिस्सा लेवे के अधिकार हवे न त सीघे-सीघे न त आपन मर्जी से चुनल प्रतिनिधि के मार्फत आपन देश के जन सेवा के उपयोग करे के अधिकार हवे।
2. आम लोगीन के इच्छा ही सरकार के ताकत के आधार होखेला आओर इ जब-तब होए वाला स्वतंत्रा आओर निष्पक्ष चुनाव के जरिए, जेकर आयोजन गुप्त मतदान या फेर स्वतंत्रा प्रघि से होखता।
3. [missing?]
समाज के हरेक आदिमी के सामाजिक सुरक्षा के अधिकार हवे। साथहिं देश के आर्थिक, सामाजिक आओर सांस्कृतिक अधिकार के उपयोग करे के अधिकार ह, जे ओकर व्यक्तिघ् के उपयोग राष्टघीय प्रयास आओर अन्तर्राष्ट्रीय सहयोग से ही संभव हो सकेला जे ओ राष्ट्र के संसाधन ओओर संगठन पर निर्भर करता।
1. सबहिं के काम करे के तथा रोजगार चुने के अधिकारो बा औरि बेरोजगारी से ओकर सुरक्षा के गारंटी ओ होखे के चाहीं। इ न्यायसंगत तथा सुविधाजनक परिस्थितियों में काम करे के अधिकार बा।
2. बिना कौनो भेदभाव के समान काज के लेल समान पैसा के अधिकार ह।
3. सबे जे काम करता ओकरा आपन तथा परिवार खातिर एगो न्यायसंगत आओर उचित पैसा पावे के अधिकार ह जेकरा से घ् सम्मानजनक जिंदगी बसर क सके। एकर अलावे सामाजिक संरक्षण के ओ साधन के उपयोग के ओ अधिकार बा जे ओकर कमाई बढ़ा सके।
4. एकरा सिवा आपन हित के सुरक्षा के खातिर मजदूर संगठन बनावे अथवा मजदूर संगठन में शमिल होखे के अधिकार बा।
सबकरा के आराम तथा छुघ् मनाबे के अधिकार बा तथा काज करे के समय के सेहो एक उचित सीमा बा तथा समय-समय पर वेतन सहित छुघेि के उपभोग करे के अधिकारो बा।
1. सबहिं के आपन तथा आपन परिवार के स्वास्थ्य आओर कुशलता खातिर एक उचित स्तर पर जीवन-यापन के ठीक-ठीक इंतजाम होखे के चाहीं। बढ़िया जीवन-स्तर होखे खातिर ओकनि के भोजन, कपड़ा, घर, उचित इलाज आओर आवश्यक सामाजिक सेवा ओ शामिल ह।
2. एकरा अलावे बेरोजगारी, बिमारी, अपगंता, वैधव्य, बुढ़ारी एवं ऐसन हालत जे पर ओकर नियंत्रण नइखे, ओ से ओकरा सुरक्षा पावे के अधिकार हड। औरत और बच्चा के अलगे सुविधा आओर सहायता पावे के अधिकार बा। सबहिं बच्चन के चाहे ओकर जन्म कानूनी बियाह के अन्तर्गत भईल हो चाहे बिना बियाह के, समाजिक सुरक्षा मिले के चाही।
1. सबे के शिक्षा प्राप्त करे के अधिकार बा, कम से कम प्राथमिक तथा बुनियादी शिक्षा तड मुघ्त होखे के चाही। तकनीकी आओर व्यवसायिक शिक्षा सबहु के मिले तथा योग्यता के आधार पर उच्च शिक्षा पर सभे के अधिकार ह।
2. शिक्षा आदिमी के व्यक्घ्घि् के विकास में सहायक होखे के चाही तथा ऐसन होखे के चाही जे लोगीन के मन में मानवाधिकार आओर बुनियादी स्वतंत्रता के प्रति मान के भावना के मजबूत करे। शिक्षा सबे देश, जाति आओर धार्मिक समूह के बीच आपसी समझ-बूझ, सहनशीलता तथा भाइचारा और शांति के स्थापना खातिर संयुक्त राष्ट्र के गतिविधि के बढ़ावे में भी सहायक होखे।
3. माई-बाप लोगनि के आपन बच्चा खातिर सही शिक्षा चुने के अधिकार ह। अधिकार ह।
1. सबहिं के आपन समाज के सांस्कृतिक कार्यघ् में हिस्सा लेवे के तथा कला के आनंद उठावे के अधिकार बा संगे वैज्ञानिक प्रगति में भगीदार बने तथा फायदा उठावे के अधिकार बा।
2. सबहिं लोकनि के आपन वैज्ञानिक, साहित्यिक आओर कलात्मक कृति जे घ्लिखले बा, के नैतिक आओर भैतिक हित के संरक्षण के अधिकार बा।
सबहिं के इ घोषणा में निर्धारित अधिकार आओर आजादी के सामाजिक आओर अन्तर्राष्ट्रीय स्तर पर पावे के अधिकार बा।
1. सभे के आपन समुदाय के प्रति कघ्र्व्य ह। जेकरा पूरा करे के बाद ही ओकर स्वतंत्रा और संपूर्ण विकास संभ हवे।
2. आपन अधिकार आओर आजादी के उपयोग कानून के सीमा के भीतर ही होखे के चाही ताकि हम दोसर के अधिकार और आजादी के भी उचित आदर कर सकी।
3. एहि से एगो लोकतांत्रिक समाज में नैतिक, कानून और व्यवस्था और जन कल्याण के जरूरत के हम पूरा कर सकेलीं।
ई घोषणा में लिखल कौनो अनुच्छेद के मतलब इ ना ह कि कौनो राज्य, समूह चाहे व्यक्ति कौनो ऐसन काज में शामिल होखे चाहे कौनो ऐसन काम करे, जेकरा से ए में लिखल अधिकार और स्वतंत्रता नष्ट होखे।


text:
Home Tags सुबोध सेठ
Tag: सुबोध सेठ
भोजपुरी फिल्म जिनगी एगो जंग का संगीतमय मूहूर्त
उपेन्द्र फिल्म्स क्रियेशन्स के बैनर तले बन रही भोजपुरी फिल्म जिनगी एगो जंग का भव्य संगीतमय मुहूर्त पिछले दिनों अंधेरी (पश्चिम), मुम्बई में सम्पन्न...
भोजपुरी फिल्म इज्जत का प्रदर्शन 23 अगस्त से बिहार में
मिथिला टॉकिज के बैनर तले बनी फिल्म "इज्जत" 23 अगस्त से बिहार के सिनेमाघरो में परदर्शित होगी। निर्माता मनोज कुमार चौधरी व निर्देशक बाली...
प्रतिघात का दूसरा सप्ताह
रचना मोशन पिक्चर्स प्रस्तुत और नीरज यादव की फिल्म "प्रतिघात" बिहार में दूसरे सप्ताह में शानदार ढंग से प्रवेश कर चुकी है। इस फिल्म...


text:
विकिपीडिया:विशेषाधिकार निवेदन
भोजपुरी विकिपीडिया पर कई ठे सदस्यता-लेवल मौज़ूद बाटे। ई लेवल कुल क परिचय नीचे दिहल जात बा:
- सदस्य ,
- खुद स्थापित सदस्य (Autoconfirmed),
- बॉट-मंडली ,
- प्रबंधक ,
- प्रशासक ,
- सदस्य जाँचकर्ता,
- खाता बनावेवाला,
- आयातक,
- आईपी अवरोध मुक्त,
- ओवरसाइट अधिकारी,
- स्थापित सदस्य ,
ई परियोजना अलग-अलग सदस्य लोगन के विकिपीडिया पर उपलब्ध कुछ सदस्य विशेषाधिकार देवे खातिर हवे, जेवना से ऊ लोग आपन विकि-कार्य कुशल आ सुबिधा की साथ करे। भोजपुरी विकिपीडिया में विशेष अधिकारन की तहत नीचे दिहल अधिकार उपलब्ध बाड़ें-
- प्रशासक: इन्हन लोगन के सगरी अधिकार इहँवा देखीं
- प्रबंधक: इन्हन लोगन के सगरी अधिकार यहाँ देखीं
- खुद स्थापित सदस्य :ई सदस्य विकिपीडिया के अइसन रजिस्टर्ड सदस्य हवे जे अर्धसुरक्षित पन्ना के संपादित कर सकत बा। ई अधिकार कौनों भी सदस्य के दस संपादन या चार दिन की बाद खुदे मिल जाला, बाकी केहू कि अनुरोध पर तुरंते दिहल ज सकत बाटे। इन्हन लोगन के सगरी अधिकार इहवाँ देखीं।


text:
एगो समुंदर के अरारी पर बइठल लहर के देखनी अपने ओरी आवत ढेर नीमन बुझाइल ओकर छुवन लागल जइसे ई तहरे बा छुवन एकदमे तहार पहिले नीयर तहरों के इयाद बा का साँस मन के भाव सुघर मिठकी बोल इहवाँ से तनि बालू के देखा केतना सुघर बा चारो ओरी फइलल नवहन के सपना लेखा हमनी के त बूढ़ा गइनी बाकि पानी आउर असमान अजुवो जस के तस बा लहर त बेर बेर बहरे आवता फेर समुंदर मे लउट जाता तहार इयादो ओइसे बा बाकि तू त हमरा के जाए…Read More
Category: अनूदित साहित्य
बिटिया अब बड़ हो गइल !!
दफ्तर से घरे आवे खाति जोहत ओकर मासूम चेहरा झरोखा से रासता निहारत , थाकल नींद मे मातल दूनो पियासल आँख हमरे गोड़ के अवाज सुनते केवाड़ी खोले के हल्दी मे धउरत ओकर दूनों पाँव ओकरा छोह से गोदी मे उठाके घरे अवते टाफी के उमेद मे फइलल नन्ही चुकी हथेरी ई कूल्हि आजु हमरा के अनासे इयाद आ गइल जब रोज नीयन टाफी देवे खाति जेबी मे डालत हमरे हाथ के रोकत साँय से कहलेस “बाबूजी” “अब हमरा के टाफी नाही , बाबूजी राउर जरूरत बा” तब हमरा के…Read More
नोबेल प्राइज विनर आयरिस कवि सिमस हीनी के कविता के भोजपुरी अनुवाद – खोदाई
हमार अंगूरी आ अंगूठा के बीचे टिकल बा पुरान लउकत कलम, बंदूक के लेखा चुस्त-दुरुस्त हमार खिड़की के बाहर खनखनात-किरकिरात इकरी वाला ज़मीन के भीतरी धंसत कोदार के आवाज़ खुदाई कर रहल बाड़ें हमार बाबूजी , हम देखत बानी नीचे फूल के क्यारी के बीचे उनकर तनाइल पुट्ठा कबो निहुरत बा नीचे, कबो ऊपर उठत बा उ खेत कोड़त ताल मिलावत झुकत-तनत चल गइल बीस बरस पाहिले हमार मन ज़हवाँ उहाँ के आलू के खुदाई करत रहनी कोदार के बेंट धइले मजबूत हाथ से आलू के मेंड पर मारत…Read More


text:
बिहार के खबर
(सोमार, 14 नवंबर)
- सोमार का दिने थल सेनाध्यक्ष जनरल वी.के. सिंह गया में सैन्य अधिकारियन के प्रशिक्षण अकादमी (ओटीए) के औपचारिक उद्घाटन कइलन.
- स्वर्णिम इतिहास संजोवले सोनपुर मेला पर नयका जमाना के रंग चढ़े लागल बा. अब एह मेला में पशुअन के खरीद बिक्री का अलावा दुकान आ खेल-तमाशा के कार्यक्रम के भरमार हो गइल बा. विदेशियन खातिर ई मेला विशेष आकर्षण के केंद्र बा. अबकी साल मेला में हाथियन के संख्या कम भइल बा त पक्षियन के बाजार गुलजार बा. 2.50 लाख में बिकाए आल हीरा-मोती बैल के जोड़ा आकर्षण के केंद्र में बा. वन संरक्षण अधिनियम लागू भइला से हाथी खरीद-बिक्री पर रोक का चलते अब हाथी “दान में” लिहल दिहल जात बा. कहल जाला कि सोनपुर मेला से मौर्यवंश के संस्थापक चंद्रगुप्त एही मेला से 500 हाथी खरीदके सेल्यूकस के भेंट दिहले रहले. आ एक बेर एही मेला से आखिरी मुगल सम्राट बहादुरशाह जफर एगो सफेद हाथी खरीदले रहले. एक महीना चले वाला एह मेला में एह साल 25 लाख लोग आवे के अंदाज लगावल गइल बा. विदेशी पर्यटकन खातिर 20 गो स्विस कॉटेज बनावल गइल बा.
- पटना गांधी मैदान में चलत ‘राष्ट्रीय पुस्तक मेला’ में पुस्तक प्रेमियन के महात्मा गांधी आ पूर्व राष्ट्रपति ए़ पी़ ज़े अब्दुल कलाम के लिखल किताब ढेरे मोहत बा.
- पटना राजगीर आ बोधगया शहरी इलाका के बिजली उपभोक्ता से प्रीमियम चार्ज लेबे के फैसला बिहार सरकार मजबूरी में कइलस. कहलन मुख्यमंत्री नीतीश कुमार. राज्य में बिजली परियोजना में निवेश खातिर पूंजी के इन्तजाम करे के दोसर कवनो राह नइखे बाचल. प्रीमियम चार्ज का एवज में एह शहरन में चौबीस घंटा बिजली दिहल जाई.
- लौकहा विधानसभा सीट पर उपचुनाव खातिर मिलल सगरी नामांकन पत्र वैध बा. जदयू के सतीश कुमार साह, कांग्रेस के रामसुंदर टरैत, राजद के मुख्तार अहमद, माकपा के सत्यनारायण यादव, सपा के रुपेश कुमार चाँद आ सजदडेमो के तज्ममुल हुसैन समेत चौदह जने मैदान में बाड़न. चुनाव तीस नवम्बर के होखी.
- रोहतास के डेहरी इलाका से दूगो तस्करन के एक किलो हेरोइन का साथे पकड़ल गइल बा. एगो औरंगाबाद के बरवाडीह के मुन्नीलाल सिंह आ दोसरका सिरिस गाँव के मुन्ना राज हवे.
- प्रदेश में नौ से बेसी पशु चिकित्सकन के बहाली प्रक्रिया शुरु कर दिहल गइल बा. बीवीएससी डिग्री धारी आ निबंधित पशु चिकित्सक एह खातिर योग्य होइहें. अबही तीन सौ नब्बे पद पर स्थायी बहाली होई आ बाकी पर संविदा चिकित्सक राखल जइहन.


text:
ग्रीन चिल्ली एंटरटेनमेंट के बैनर तले बनल मल्टीस्टारर फ़िलिम ‘खून भरी मांग’ मई में रिलीज़ होखा वालब बा. एह घरी एकर पोस्ट प्रोडक्शन के काम चलत बा.
एह फिलिम के निर्माता प्रदीप सिंह भईया बतवलें कि एह एक्शन, ड्रामा, इमोशन, रोमांस से भरल फिलिम के पूरा तरह दर्शकन के मनोरंजन ला बनावल गइल बा आ एकरा के दर्शक खूब पसंद करीहें. काहे कि एके तरह के फिलिम देखत देखत ऊ उबिया गइल बाड़ें. आ जब एगो नया तरह के फिलिम देखे के मिली त ऊ नीक लागबीं के बा.
प्रदीप भईया एगो हिंदी फिलिमो बनावे में लागल बाड़ें जवना के नाम ह ‘लैंड मस्ती’. अबहीं एकर पटकथा लिखात बा.
(संजय भूषण पटियाला)


text:
बाबू वीर कुँवर सिंह के जयन्ती ह आजु
स्वतंत्रता संग्राम के जाबाँज सेनानी बाबू कुँवर सिंह के जन्मदिन का अवसर पर आजु पूरा राज्य में कई जगहा समारोह आयोजित कर के ओह “तेगवा बहादुर” के नमन कइल जाई. भाजपा का तरफ से राजधानी पटना में दौड़ आयोजित कइल गइल बा. मरदन के दौड़ जगदेव पथ से शुरु हो कारगिल चौक तक जाई जबकि औरतन के दौड़ आर ब्लाक चौराहा पर लागल बाबू कुँवर सिंह के मूर्ति से कारगिल चौराहा तक जाई.
एह अवसर पर भाजपा के मुख्य समारोह श्रीकृष्ण मेमोरियल हॉल में मनावल जाई जवना में भाजपा के पूर्व अध्यक्ष राजनाथ सिंह मुख्य अतिथि रहीहें.


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
सांस के कफन - मृत्युंजय अश्रुज
हमनी के समाज में केतने अइसन रेवाज परम्परा बना दिआइल बा कि जेवन सरग-नरक-मोक्ष-आत्मा के डर देखा के जेकरा के अदिमी ढोवत बा। इ ढोअल जेकरा सामर्थ बा ओकरा त कवनो कष्ट ना बा लेकिन जे बेबस आ लाचार बा उ समाज आ सरग-नरक-मोक्ष-आत्मा कऽ भय से जबरन मानत बा आ आपन बाकी कऽ जिनगी के अपनी सांस के कफन ओढ काटत बा। अपना ए कहानी में एही बात कहे के कोसिस कइले बानी।
- मृत्युंजय अश्रुज
------------------------------------------------
जवानी से अबतक निर्दयी समय के थप्पड सहत-सहत रामदीन आज पैंतालीस का उमर में ही पैंसठ के बुझाता। माटी के गोबरा से लीपल दिवार से पीठ टिकवले रामदीन शून्य में आंख गडवले बा। आज ओकरा ओ बाप के मरला पांच दिन हो गइल बा जे कहिओ ओकरा मन के भाव बिचार के ना बुझलेस। अपना बिआह के समय के एक एक बात बाईस्कोप के पर्दा अइसन मन पर रहल बा। रामदीन के बाप झपसी रामदीन के बिआह अपना दोस्त बिलास के बेटी से करावे चाहत रहन। काहे कि बिलास का बेटी छोड कवनो दोसर औलाद ना रहे। बिलास का लगे कुछ नगदी जेवर का अलावे दस बिगहा खेत रहे जवन सब रामदीन के हो जाइत। एने रामदीन एगो गरीब के सुन्दर बेटी सुगनिया से प्यार करत रहन। उ धन का लालच में अपना प्रेम के धोखा ना देवे चाहत रहन। बाकिर बाप धमकिया के समझवले ...
"तोरा के कूकूर कटले बा। अरे जिनगी भर हाथ-गोड़ तुरि के कमइबे तबो एक बिगहा जमीन कीन पइबे कि ना शके बा आ बैठले दस बिगहा मिलत बा त मजनू बने के नीसा भइल बा। अरे ते ना करबे सुगनिया से बिआह त ऊ कुंआरे रह जाई का? बिआह त ओकर कहीं ना कहीं होइये जाई। आ सुन ई मौका हाथ से जाये देले त हमार तोर बाप-बेटा के रिस्ता खतम। ना हम तोरा से रिस्ता राखब ना ते हमरा से।जनले।"
रामदीन भी अपना प्रेम के दोहाई देके बाप के बहुत समझवले लेकिन उ टस से मस ना भइले ...
"तू कइसन बाप हवs कि धन का लालच में बेटा के धोखा देवे के गलत राह सिखावत बाडs। हम सुगनिया का साथे जीये-मरे के कसम खइले बानी। हम परेम में धोखा ना देब। तू नइख समझत कि हमनी के पियार कइसन बा?”
“हमनी के एक-दूसरा से अलगा हो के जिंदा ना रह सकीं जा। आ पइसा ला हम अपना सुगनी के जान ना लेब। हम तोहरा के नइखी छोडत। अपने भूखे रह जायेब जा हमनी तोहरा के भूखे ना राखब जा। रिसियाइल छोड दs आ हमन के परेम के कदर करs।"
लेकिन बूढा जिद्द ना छोडलें। आ रामदीन आ सुगनी के शादी का बाद बेटा से कवनो नाता ना रखलें। कुछ दिन से देह गिर गइला पर रामदीन एक सही बेटा के धरम निभावत करजा काढके बाप में लगवले लेकिन बचा ना पवलें।
रामदीन के माली हालत ठीक नइखे। दिहारी मजूर के इहाँ कहां से धन? रोज कमाये खाये के बा। अब गांव समाज धरम के ठेकेदार पंडित लोग कहत बा कि जिनगी भर त बाप के कुछ ना कइलs अब उनका नाम पर धूमधाम से श्राद्ध दान पुन कऽ के बेटा के धरम निभावs।
बाकिर रामदीन लगे कुछ बा ना। रहीत त जरूर कऽ देतें लेकिन करजा लेके ऊ काम कइल, जवना से मरनिहार के कुछ लेना-देना नइखे, नइखन चाहत रामदीन लेकिन समाज के ठेकेदार लोग चहेट रहल बा।
एकदिन पंडितजी रामदीन के बिरादरी के कुछ बुजुर्ग लोग के लेके पहुंच गइलन। चारा फेंकिये के शुरु भइल कि दूर भागत बरारी कइसहूं हाथे लाग जाव ...
"देखs रामदीन चाहे जेकरा गलती से होखे अभी ई चर्चा के समय ना बा लेकिन तोहार जन्मदाता बाप तोहरा से जिनगी भर रूसल रहलें। तूं लाख चहलs लेकिन तोहार सेवा स्वीकार ना कइलें। अब अंतिम समय बा तोहरा हाथ में। उनका श्राद्ध में भरपूर दान कऽ के समाज के खीआ-पीआ के उनकरी आत्मा के शान्ती आ आपन पितृकर्ज चुकावे के मौका हाथ से जाये मत दs। अब फेर जिनगी में कबो अइसन मौका हाथे ना लागे वाला बा। हमनी जानत बानी तोहरा लगे पैसा-कौडी नईखे लेकिन एही मौका ला हित-साथी-महाजन होला। नेक काम करे ला कर्जा लेवे में संकोच ना कइल जाला बबुआ।"
रामदीन बहुत देर ले सोचलें आ अंत में आपन फैसला सुना देलें...
“बाबा आ हमार अउर काका भाई लोग हमनी के मजबूर बानी जा। अगर हमरा पास पैसा रहीत जइसे कहत बानी लोग सब कऽ देतीं। लेकिन हमरा पास कुछ सामर्थ ना बा त हम करजा लेके बडका ना बनब कि बडा ने खर्च कइलस। आज वाह वाही कराली आ काले करजा का बोझा तरे दबाइल कोंहर-कोंहर के जान दी आ अपने सांस के कफन जइसन ढोई। ई हमरा से ना होई। आ ई जानला के बादो कि ई दान दक्षिणा आ चाहे लोग के खइला पीअला आ खरचा से हमरा बाप का आत्मा के कवनो लेना-देना ना बा अउरी उनका कुछुओ ना भेंटाई, तबो हम खरचा कर देती जो रहीत तऽ बाकिर करजा लेके हम कुछ ना करब। ओह दिन जे गरीब भूखा आ जाई ओकरा के खिआ देब।"
“बापू का बेमारी में करजा लेके इलाज करावे में ना नू भगनी चाहे डेरइनी। अब हमरा के माफी दी लोग।"
सब लोग फूंफकारत चल गइल। भाई बिरादर रामदीन के जात से समाज से छांट देवे के धमकी देके गइल। सगुनिया डेरा गइल। घबराके रामदीन से कहे लागल…
"काहे अइसन जिद्द कइले बाडs। सब लोग करजा गुलाम लेके श्राद्ध करेला कि ना? जिद्द छोड दs ना तऽ छांट दी लोग त कइसे जीअल जाई? के हमनी के बेटा बेटी के बिआह करी?"
“अरे पगली जब बाप छोडे के धमकवले आ छोडीओ दिहलें त उनकरा धमकी से डेरा हम गलती करबे ना कैनी। तोरा के ना छोडनी त आज ये लोग से डेरा के गलती करीं। देख सुगनी हमनी के समाज के डरे लोग नजायज खरच कऽ के कर्जा में डूब जिनगी तबाह क। लेला। हम ओइसन पागल नईखीं कि ए लोग का फेर में मुसीबत कपारे लेलीं। आ ई डर मन से निकाल दे कि बेटा-बेटी के बिआह ना होई। देखीहे कुछ दिन में सब भुला जाई लोग। आ मतलब परी तऽ सटे लागी लोग। आदमी से बढके लालची स्वार्थी कवनो जीव ना होखेला।"
आ रामदीन जवन कहले तवन कऽ के श्राद्ध सधवले। कुछ दिन त सभे रामदीन के परछाईओं से दूर रहल फेर धीरे-धीरे एकाध लोग आवे जाए लागल। एही घरी पँचाइत कऽ चुनाव आ गइल। आ रामदीन के घर कऽ चार गो वोट सगरी गाँवे बदल दिहलस। सभ बड़ाई करे लागल तऽ केतने भोज रामदीन के नांवे हो गइल।
----------------------मृत्युंजय अश्रुज
अंक – 48 (6 अक्टूबर 2015)
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...


text:
दू लाख क भीड़. ओहमें हजारन क तादाद में महिला आ उनका बीचे बइठल सोहर गावत मशहूर लोकगायिका मालिनी अवस्थी. अद्भुत दृश्य रहे जवन मालिनी का गीतन का साथे थिरकत, झूमत भीड़ का चलते जीवन्त हो उठल रहे. मौका रहुवे बिहार के मशहूर विक्रमशिला महोत्सव के, जवना में आयोजक लोग मालिनी अवस्थी के अंगवस्त्र, यक्षिणि के मूर्ति अउर सम्मान पत्र देके सम्मानितो कइल.
नवरात्र का पावन अवसर पर आयोजित एह साँझ के आरम्भ मालिनी ‘सर्व मंगल मांगल्ये’ से कइली. भीड़ अतना उत्साहित रहे कि उनका आवते अपना-अपना पसंदीदा गीतन के फरमाइश शुरू कर दिहल. मालिनीओ केहू के निराश ना कइली. ऊ तान छेड़ली, ‘निमिया के डारि मईया, सुनि ल अरजिया हमार देवी मईया’ त विशाल पंडाल करतलध्वनि से गूंज उठल. गीत का बीचे बीच मालिनी ओकर व्याख्यो जवना तरह करत रहली ओकरे के ओहिजा खूबे सराहल गइल.
मालिनी कहली कि, लोकगीत स्त्री कंठ के धरोहर हऽ आ समूह में गाये जाये वाला गीतने का चलते आजु ले जिन्दा बा, आ रही. मालिनी ने एक के बाद एक गीतन के झड़ी लगा दिहली. सोहर तो खूब पसंद भइबे कइल, झूमर, बन्नी अउर चौमासो के श्रोता ओहि तरह प्रशंसा कइलें.
सम्मान ग्रहण कइला क बाद मालिनी कहली कि ई भोजपुरियन के प्यारे हऽ जे उनका के एहिजा जल्दी जल्दी तीन बेर बोला लिहलसि. ओकरा बाद भीड़ जब एक आवाज में उनका के फेर अगिला सावन में बाबा धाम के कांवर यात्रा करे के नेवता दिहलसि त कृतज्ञ आ भावुक ओकरा के सकार लिहली.
स्रोत : प्रशान्त निशान्त


text:
पन्ना में मेडिकल कॉलेज की मांग को लेकर धरना शुरू
विकास सेन
पन्ना विधानसभा क्षेत्र के 2018 के प्रत्याशी व अनुसूचित जाति जनजाति एवं पिछड़ा वर्ग युवा संघ मध्य प्रदेश के उपाध्यक्ष लोधी महेंद्र पाल वर्मा के नेतृत्व में पन्ना जिला कलेक्ट्रेट के सामने जय जय स्तंभ पार्क में अनुसूचित जाति जनजाति एवं पिछड़ा वर्ग युवा संघ मध्य प्रदेश के तत्वाधान में आज दिनांक 12. 03. 2018 दिन सोमवार, से अनिश्चितकालीन क्रमिक अनशन शुरू हो गया है ।
अनशन का नेतृत्व कर रहे लोधी महेंद्र पाल वर्मा के साथ आज प्रथम दिन कमलेश पटेल बाबा जी आर डी सिंह लखन सिंह राम भजन प्रजापति सोने लाल प्रजापति नंदु अहिरवार नीरज सिंह राघवेंद्र अहिरवार भूपत अहिरवार भोला कुशवाहा भूपेंद्र सिंह हेमराज जग्गू खान सुनील सिंह राजा भैया प्रजापति राम नारायण सिंह राजपूत एडवोकेट जिला अध्यक्ष लोधी लोधा लोध राजपूत महासभा पन्ना संजय सिंह राजपूत सुनील सिंह हेमराज सिंह माबूद खान धर्मेंद्र शर्मा आदि लोग शामिल रहे


text:
Home Tags भोजपुरी फिल्म दिलवाला
Tag: भोजपुरी फिल्म दिलवाला
फिर दिखा खेसारीलाल यादव और अक्षरा सिंह का जलवा भोजपुरी फिल्म...
भाजपुरी सिनेमा के सुपर स्टार खेसारीलाल यादव और अक्षरा सिंह की जोड़ी का जलवा एक बार फिर से देखने को मिल रहा है। इनकी...
कल से प्रदर्शित होगी खेसारीलाल और अक्षरा अभिनीत भोजपुरी फिल्म दिलवाला
भोजपुरिया सुपरस्टार खेसारीलाल और अक्षरा अभिनीत भोजपुरी फिल्म दिलवाला 21 जुलाई यानी कल से पूरे बिहार और झारखण्ड प्रदर्शित हो रही है। खेसारीलाल और...
खेसारी लाल यादव और अक्षरा सिंह की भोजपुरी फिल्म दिलवाला 2...
काफी समय के इंतजार के बाद खेसारी लाल यादव और अक्षरा सिंह की भोजपुरी फिल्म दिलवाला प्रदर्शित की जा रही है। इस फिल्म में...


text:
हमनी के समाज पर फिलिमन के एतना गहिरा असर पड़त बा कि हर केहू मुंबई आके हीरो बनल चाहऽता. ना चाहता है। लेकिन ओहमें से बहुत कमे लोग एतना भाग्यशाली होला जिनका फिलिमन में काम मिल पावेला. भोजपुरी फिल्म ‘चढ़ल जवनिया भईल जी के काल’ के कहानीओ एही तरह के बा.
बुधना, जुमना अउर ललना सज्जनपुर गांव के रहे वाला हउवे. गांव में ई तीनों बाकी लोग के बेवकूफ बनाके आपन खेवा खरच निकालेले सँ. लेकिन एकनी के सपना बावे मुंबई जाके मनोज तिवारी, रवि किशन अउर निरहुआ जइसन हीरो बने के. एक दिन गांव वालन से परेशान आ लजाइल होके तीनों मुंबई चल देत बाड़न सँ. गांवे के एगो लड़िकी फुलवा बाई जवन मशहूर डांसर हिय, एह लोग के अपना प्रेमी सिद्धांत के फोटो देत बिया जे मुंबईए में रहेला.
मुंबई अइला के बाद तीनो के भेंट संजना, सुहानी आ सपना से होत बा. तीनों बहुते खूबसूरत बाड़ी सँ आ एगो सनकी कर्नल के बेटी हई सँ. तीनों लड़िका कर्नल के पड़ोसे में रहे लागत बाड़े. गँवे गँवे एखनी के प्यार परवान चढ़ जाता आ सपना अउर सुहानी पेट से रह जात बाड़ी सँ. जब कर्नल के ई बाति मालूम होता त ऊ क्रोध आके आपन बंदूक लेके ओह तीनों के मारे खातिर निकल पड़ऽता. तीनों लड़िका जब ओहिजा से भागत बाड़े त ओकनी के मुलाकात सिद्धांत से होत बा जे एकनी के मदद करऽता आ तमाम उतार-चढ़ाव का बावजूद कहानी सुखद अंत का ओर बढ़ल जात बिया.
सिने प्राइम वर्ल्ड के बैनर में बनल एह फिल्म के निर्माता रितु राज पाण्डे, निर्देशक राजवीर सिंह, लेखक अशोक पाण्डे, संगीतकार मुनव्वर आजमी अउर अनुज मैथ्यू, आ गीतकार श्याम देहाती अउर मुनव्वर आज़मी हउवे. फिल्म के प्रमख कलाकारन में सिद्धांत भारद्वाज, तनिषा सिंह, अमन, सुमित बाबा, करन, पूजा, महेन्द्र भटनागर अउर माधुरी मिश्रा बाड़ी. फिल्म प्रदर्शन खातिर बन के तइयार बा.
(स्रोत – समरजीत)


text:
पंकज केसरी अपना अगिला भोजपुरी फिलिम में ‘जोरू के गुलाम’ बनल नजर अइहें. निर्माता करूणेश कश्यप क शैला इंटरटेनमेंट के बैनर तले बनल एह फिलिम ‘जोरू के गुलाम’ में देखावल गइल बा कि मरद मेहरारू एके जिनिगी के दू गो पहिया हउवें. जिनिगी के गाड़ी सही चले एहला जरूरी होला कि एक पहिया में डिफरेंसियल लागल रहे जवन दोसरा का हिसाब से अपना के एडजस्ट कर लेव. जब दुनु पहिया का बीच सही तालमेल बइठी तबहिए जीवन का पटरी पर जिनिगी के गाड़ी बिना रुकावत बढ़त जाई.
समाज में जवना घर के मेहरारू बाहर काम करेले आ मरद घर चलावेला त ओह मरद के जोरू के गुलाम कहल जाला. अनेके फिलिमन में अपना अदाकारी के जलवा देखा चुकल पंकज केसरी के ‘जोरू के गुलाम’ बनल देख दर्शक कतना एनज्वाय करीहें से फिलिम रिलीज होखला का बादे पता चली.
गुड्डू जाफ़री के निर्देशन संपादन में बनल, लेखक-गीतकार करूनेश कश्यप आ संजय झरेला, संगीतकार प्रदीप, कोरियोग्राफर युवराज मोरे, एक्शन मास्टर हीरा यादव, कैमरामैन, दिनेश आर. पटेल आ कार्यकारी निर्माता धर्मेन्द्र कुमार के एह फिलिम में पंकज केसरी के अलावा प्रीति सिंघानिया, बृजेश त्रिपाठी, हीरा यादव, करूनेश कश्यप, रवि रंजन, प्राची कश्यप, संजय झरेला, उपेन्द्र सिंह, हरेन्द्र शाह, शकाल, त्रिभुवन, प्रीतम पटेल, हरेश, किताबुद्दीन वगैरह कलाकार शामिल बाड़ें.
(समरजीत)


text:
भउजी हो !
के ह? केकर भउजी? कइसन भउजी?
केंवड़िया खोलबू त देखिए लेबू. जानत बानी कि खिसियाइल बाड़ू. ढेर दिन पर आइल बानी.
कनिया आवे के परमिशन दे दिहलसि?
अरे ना भउजी, उनकर दोष नइखे. एह घरी हमहीं असकतायाए लागल बानी. नयका सब सुनत नइखन स आ पुरनका लोग थाके लागल बा. बाकिर आजु सोचनी ह कि भउजिए से कुछ बतियावल जाव. ढेर दिन होइयो गइल रहल ह.
तब समय कइसे कटत बा?
भोरे अखबार पलटीलें आ साँझि बेरा टीवी का सोझा बइठ के चैनल वालन के चोंचिला देखल करीलें.
बहुते हिमतगर बानी जे अतना कुछ झेल जाइलें. हमार त टीवी खोलते मन झनझनाए लागेला.
तहरा त नीक लागे क चाहीं. तू त शुरुए के सेकुलर हउ.
आजुओ हईं. बाकिर ऊ ना जवन ई कुल्ही बकत बाड़ें आजु काल्हु.
ऐ भउजी सेकुलर क माने दुनिया में जवन होखत होखे अपना देश में एकर मतलब हिन्दू के खिलाफ होला.
ना बबुआ, अब एकर मतलब देशे का खिलाफ माने लागल बाड़ें सँ ई नयका सिकुलर. देखनी ह ना कि तंजीम अहमद के खून का खिलाफो एको कुकुर ना भूंकले हँ स. जबकि एगो घोड़ा के टाँग का नाम पर कई दिन ले हल्ला मचवले रहले सँ इहे कुकुरा.
त तहरो जइसन लोग के पाला बदलवा दिहले सँ ई सिकुलरवा जमात ?
एकनी के बस चले त देश के बरबाद करा द सँ ई. आ जानत बानी काहे?
ना भउजी. तूहीं बता द.
पहिला त ई कि एगो दूगो चैनल छोड़ के सगरी चैनलन के असल मलिकान विदेशियन का हाथे बा आ दोसरे ई कि बहुतन के नाम हिन्दू जइसन बा बाकिर हवें स गैर हिन्दू.
एही से नू कहल जाला कि भारत में जदि रहे के बा त वन्दे मातरम कहे के होई.
हँ ए बबुआ, तबे भारत के विजय होखी.
चला भउजी तुहीं बोला – भारत माता की जय !
भारत माता की जय !


text:
सिनेमा भोजपुरी का परदा पर सुपरहिट फिल्म ‘यूपी बिहार बम्बई एक्सप्रेस’ दे चुकल आ हाल ही में प्रदर्शित भइल ‘देवरा पे मनवा डोले’ के प्रस्तुतकर्त्ता सुजीत तिवारी अब मशहूर निर्देशक असलम शेख क होम प्रोडक्शन फिल्म ‘रखवाला’ के प्रस्तुत करीहें. निर्माता इश्तियाक शेख ‘बंटी’-रीतू शर्मा के एह फिल्म में भोजपुरी सुपरस्टार निरहुआ, रिंकु घोष, अवधेश मिश्रा, संजय पाण्डेय आ ब्रजेश त्रिपाठी के प्रमुख भूमिका बा.
बकौल सुजीत तिवारी ऊ आ उनुकर कम्पनी सी.पी.आई. मुवीज हमेशा से नीमन फिलिमन के सहयोग देत आइल बा. रखवाला भोजपुरी में बनल एगो बेहतरीन फिल्म होखी. सुजीत तिवारी-सी.पी.आई. मुवीज निरहुआ के ‘एक बिहारी सब पे भारी’ अउर ‘गुलाम’ फिलिमो के प्रस्तुत करत बाड़ें.
(प्रशांत निशान्त के रपट)


text:
देश दुनिया खेल व्यापार मनोरंजन के खबर
(सोमार, 12 दिसम्बर)
देश
- भोपाल गैस पीड़ितन के कहना बा कि भोपाल गैस दुर्घटना वाली कंपनी डाओ केमिकल्स ओलम्पिक समिति के खरीद लिहले बिया जवना चलते आयोजन समिति के अध्यक्ष सेबेस्टीन कोए ओकर बचाव करत बाड़न.
- 2जी मामला में एस्सार समूह के मालिकन का खिलाफ धोखाधड़ी के आरोप लगावल गइल बा.
- खगड़िया जिले के पसराहा इलाका से सोमार का दिने दू गो स्कूली छात्रन के अपहरण कर लिहल गइल.
- कोलकाता के अस्पताल में भइल आग दुर्घटना का बाद राष्ट्रीय आपदा प्रबंधन प्राधिकरण देशभर के अस्पतालन खातिर दिशा-निर्देश तइयार करे के बात कहले बा.
- देश में पहिला बेर होखे जात पेशेवर हॉकी लीग – वर्ल्ड सीरीज हॉकी – के ओलम्पिक क्वालीफायर्स टूर्नामेंट का चलते टार दिहल गइल बा. अब ई 29 फरवरी से एक अप्रैल का बीचे होई.
- अत्याधुनिक जेट प्रशिक्षण विमान हॉक के कल पुर्जा के आपूर्ति खातिर ब्रिटिश विमान निर्माता कम्पनी बीएई सिस्टम्स के 9.1 करोड़ डॉलर के ठेका दिहल गइल बा.
- केरल के मुख्यमंत्री ओमन चांडी के उमेद बा कि 115 साल पुरान मुल्लापेरियार बांध में दरार पड़ला से ऊपजल विवाद के कवनो हल निकल आई आ केरल अउर तमिलनाडु के बीच के विवाद शांत हो जाई.
- राष्ट्रीय खाद्य सुरक्षा विधेयक के मसौदे के केंद्रीय मंत्रिमंडल मंगल का दिने मंजूरी दे सकेले आ एकरा के संसद के शीतकालीन सत्र में पेश कइल जा सकेला.
- लोकपाल विधेयक मुद्दा पर टीम अन्ना का साथे-साथ विपक्ष के आलोचना झेलत कांग्रेस कुछ शर्त का साथ प्रधानमंत्री के आ ग्रुप सी कर्मचारियन के लोकपाल का दायरा में राख सकेले.
- दिल्ली पुलिस सोमार का दिने दू गो पाकिस्तानी नागरिकन के गिरफ्तार कर लिहलसि जे पाकिस्तानी खुफिया तंत्र खातिर एजेंट के काम करे खातिर भारत में गलत तरीका से घुसल रहलें.
- सर्दी बोखार से पीड़ित दिल्ली की मुख्यमंत्री शीला दीक्षित के सोमार का दिने अस्पताल से छुट्टी मिल गइल.
- बम्बई उच्च न्यायालय मुम्बई में साल 2003 में भइल दू गो बम विस्फोट के तीन गो दोषियन के फाँसी के सजा सोमार का दिने टार दिहलसि. एह विस्फोटन में 52 लोग के जान गइल रहे आ 244 लोग घाहिल भइल रहे.
- विपक्ष चिदम्बरम के बहिष्कार करत बा, एह चलते एगो विधायक संसद में कनिष्ठ मंत्री पेश कइलें.
- केंद्रीय संचार मंत्री कपिल सिब्बल के कहना बा कि सरकार सोशल नेटवर्किंग साइट्स में ना त दखल दिहल चाहत बिया ना ओकरा पर रोक लगावल. बाकिर बहस बा कि खतमे नइखे होखत.
- हिमाचल प्रदेश के मनाली आ नारकंडा वगैरह पर्यटन का जगहन पर भइल हिमपात से पर्यटन उद्योग खुश हो गइल बा.
दुनिया के खबर
- पाकिस्तानी खुफिया एजेंसी इंटर सर्विसेज इंटेलीजेंस के जासूस गुलाम नबी फई के दावा बा कि ऊ पिछला बीस साल से भारत सरकार के मंत्रियन आ दूतावास अधिकारियन का नियमित सम्पर्क में रहुवे.
- राष्ट्रपति हामिद करजई नेपाल में भइल एशिया क्रिकेट परिषद के बीस बीसा कप जीतला पर अपना देश अफगानिस्तान के राष्ट्रीय क्रिकेट टीम के बधाई दिहलन.
- अमेरिकी सैनिक पाकिस्तान के शम्सी हवाई ठिकाना खाली करे से पहिले आपन उपकरण जरा दिहलें जवना के इस्तेमाल ड्रोन हमला खातिर कइल जात रहे.
व्यापार व्यवसाय के खबर
- रिजर्व बैंक कहले बिया कि अब नयकी दवा कंपनियन में विदेशी निवेश के खुद बखुद अनुमति मिल जाई.
- योजना आयोग के उपाध्यक्ष मोंटेक सिंह अहलूवालिया अक्टूबर महीना में 5.1 फीसदी नकारात्मक औद्योगिक विकास पर चिंता जतावत कहले बाड़न कि आर्थिक विकास में तेजी खातिर असली आर्थिक सुधारन के लागू कइल जरूरी बा.
- औद्योगिक उत्पादन में घटती का बाद कारोबारी जगत चाहत बा कि रिजर्व बैंक निवेश के प्रोत्साहित करे खातिर आपन मुख्य दर घटा देव.
- शेयर बाजार में सोमार का दिने भारी गिरावट देखे के मिलल आ सेंसेक्स 343 अंक नीचे बंद भइल.
- केन्द्र सरकार के कहना बा कि पूरा सोच विचार का बादे डीजल आ गैस के दाम पर से नियंत्रण हटावल जाई.
- मौसम का बेरुखी का चलते एह साल गर्म कपड़ा के कारोबारी मुश्किल में बाड़ें.
मनोरंजन का दुनिया से
- अभिनेता रणबीर सिंह के नयकी फिलिम ‘लेडीज वर्सेज रिक्की बहल’ के आलोचक खूब सराहत बाड़े. रणबीर के कहना बा कि उनुकर जनमे लोग के मनोरंजन करे खातिर भइल बा.
- बॉलीवुड सुपरस्टार शाहरुख खान के कहना बा कि उनुका जिनिगी के उहे पहलू लोग का सोझा आवेला जवन उनुका काम से जुड़ल बा. बाकी हिस्सा उनुकर आपन ह, खुलल किताब ना.
- अमिताभ रजनीकांत के जन्मदिन के बधाई दिहलन.
- ‘आमिर’ आ ‘नो वन किल्ड जेसिका’ जइसन गम्भीर फिल्म बना चुकल फिल्मकार राजकुमार गुप्ता अब हास्यप्रधान फिल्म ‘घनचक्कर’ बनावे जात बाड़न जवना के नायक इमरान हाशमी रहीहें.
- निर्देशक इम्तियाज अली भोजपुरी फिल्म ‘देसवा’ के प्रीमियर में शामिल होखे पटना पहुंचले.
खेल के खबर
- हित के टकराव होखे का चलते अनिल कुम्बले राष्ट्रीय क्रिकेट अकादमी के अध्यक्ष पद छोड़ दिहलें.
- भारतीय क्रिकेट कंट्रोल बोर्ड सोमार का दिने देश में अंतर्राष्ट्रीय क्रिकेट मैचने के प्रसारण अधिकार राखे वाली कंपनी निम्बस से कइल करार रद्द कर दिहलसि काहे कि कंपनी भुगतान शर्त के लँघले बिया.
- भारतीय क्रिकेट टीम के कोच डंकन फ्लेचर सोमार का दिने अपना टीम के चेतवले कि आस्ट्रेलिया का खिलाफ टेस्ट श्रृंखला में उतरे से पहिले भारत के कवनो गलतफहमी ना पोसे के चाहीं.
- भारतीय क्रिकेट टीम आस्ट्रेलिया खातिर सोमार का दिने रवाना हो गइल.
- न्यूजीलैंड क्रिकेट टीम आस्ट्रेलिया के ओकरे जमीन पर भइल टेस्ट मैच में हरा के 26 साल से जीत खातिर तरसल खतम कर दिहलसि.
- पारी के आधार पर पाकिस्तान के चउथका सबले बड़हन जीत मिलल जब ऊ बांगलादेश के एक पारी अउर 184 रन से हरा दिहलसि.


text:
भोजपुरी कविता संग्रह केहू मन पड़ल में जरत-बरत समकालीन जिनिगी के जियतार तस्वीर उकेरल गइल बा। संग्रह में दस गो गीति-रचना बाड़ी स, जवना में एह नामी-गिरामी के चुनिंदा गीत, ग़ज़ल, दोहा आ मुक्त छंद के समकालीन कविता संग्रहित बड़ी स।
चाहे गीत होखे भा गजल, दोहा होखे भा मुक्त छंद-कवी भाषा सवारी करत चलत बा आ भोजपुरी के खाँटी शब्दन, मुहावरन के चटख इस्तेमाल रचनन के पानीदार आउर जानदार बना देले बा।
बिसवास बा, तंग इनायतपुरी के भोजपुरी काव्य-साधना के समुंदर से अलग अलग छंदन में से बिनल – बिछल मोतियन के जवन संग्रह केहू मन पड़ल पेश कइल गइल बा, ऊ पढ़निहार आ गुननिहार के मन के मोहि ली आ एकर सार्थक आउर सकारात्मक मूल्यांकन होइ।
लेखक: तंग इनायतपुरी
“केहू मन पड़ल: भोजपुरी कविता संग्रह” डाउनलोड करे के खातिर क्लिक करी


text:
एगो कविता देखल जा, केतना सधत बा आजकल की चुनाव पर-
लाज न बा तनिको उनका, मेहरारू कù सीट आ मरद मरेंले।
आंखि पसारि के देखीं तनी, चारो ही ओर अनेति करेंले।।
सरकार इ काहे आरक्षन देति, नाम बा मादा के नर ही दिखेंले।
सेनुर, बिंदी आ चूड़ीबिहीन, साड़ी की आड़ में मरद लड़ेंले।।
बाति कहब फरिछा, केहू का मीठ लागी केहू का मरिचा। हम जानत हई कि बाति बा निरकेवल, केहु के भतार रुठिहें केहू के देवर। नगर निकाय की चुनाव में जवन देखत हई उहे बकत हई। आरक्षन की तहत सीट भले मेहरारून खातिर रिजरब बा, असली लड़ाई त मरदे लोग लड़त हवें। मादा की सीट पर मर्द लोग माद्दा देखावत हवें। हाथ जोड़ले, दांत निपोरले सांझ -सबेरे धावत येह आरक्षन घोटू प्रतिनिधि के देख के इहे कहल जा सकेला कि मेहरारून की हक पर डाका डालेवाला हवें। जवन मेहरारू आपन हक लुटावत हई उ अपनी पद के गरिमा कहां ले बचा पइहन। संविधान की अनुच्छेद 14 से लगायत 18 तक नर-नारी के समानता के अधिकार दिहल गइल। संविधान की तिहत्तरवा आ चौहत्तरवा संशोधन अधिनियम 1993 में सरकार मेहरारू लोग के आरक्षन देके पंचायत आ नगर निकाय की महत्वपूर्ण पद पर पहुंचे के रास्ता सरल बना दिहलसि। पहिले 33 प्रतिशत आरक्षन दियाइल। बाद में आरक्षन के प्रतिशत 50 हो गइल। महिला सशक्तिकरन पर लंबा चौड़ा भाषन लोग भले झारि दे, लेकिन महिला आरक्षन के लाभ पति, पुत्र, ससुर, देवर, भतीजा अइसन रिस्तेदार ही उठावत हवें। दरअसल मेहरारू आ चना के हाल एक जेइसन बा। जेइसे मनई चभक के चना के मुंह में डार लेंले। चना हरिअर होखे चाहे पाकल। खेत में होखे चाहे खरिहान में। कच्चा होखे चाहे भुनल। कहल जाला कि भगवान की दरबार में न्याय मांगे गइल चना पर भगवान जी के भी लार चुये लागल। ठीक उहे हाल महिला लोग के बा। सीट सभासद के होखे चाहे अध्यक्ष के। फुफुती की आड़ से रिस्तेदार लोग ही लड़त बा। नाम मादा के आ मलाई नर लोग चाभत बा। छोटकी पंचाइत में मेहरारू लोग के कोटा मरद लोग पूरा कù देत बा। बड़की पंचाइत में इ सब संभव ना बा । येही से रजनेतिहा लोग लोकसभा, राज्यसभा आ विधानसभा में महिला आरक्षन ना दिहल चाहत हवें। महिला आरक्षन तबे सार्थक होई जब मेहरारू लोग में संपूर्ण नारीत्व जागी। लोहिया जी कहले रहलें- ‘शक्ति’ मौका अइला पर प्रकट होले। अब मौका त आइल बा। शक्ति के शोषण करे वाला पुरुषवादी प्रभुत्व से बची तब न आपन शक्ति देखाई।
-नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के 14 जून 2012 के अंक में प्रकाशित है
गुरुवार, 15 जून 2017
एगो कविता देखल जा
एगो कविता देखल जा, केतना सधत बा आजकल की चुनाव पर-
रविवार, 9 अप्रैल 2017
सतुआन
भोजपुरी व्यंग्य -एन डी देहाती
14 अप्रेल 17 के सतुआन ह। अब लखनऊआ , दिल्लिहिया कहि दिहे सतुआन का होला। पुरबिहन से पूछ ल। सतुआन के पुरवर परिभाषा बता दीहें। सतुआ भी एगो संस्कृति ह, सादगी के, समानता के, सहजता के। पुरनिया लोग बहुत पहिले से सतुआन मनावेलन। हमहुँ मनाईलन। लोग जौ बोअल छोड़ दिहल जेकरा चलते सतुआ पर संकट आ गईल बा।
हिन्दू पतरा परम्परा में सौर मास के हिसाब से सुरूज देवता जहिआ कर्क रेखा से दखिन के ओर जाले तहिये मेष संक्राति लागेला। ओहि के सतुआन कहल जाला। एहि दिन से खरमास के भी समाप्ति हो जाला आ रडूहन के शादी विवाह होखल शुरू हो जाला।
जवन असकतिहा सालों साल ना नहात होइहैं उहो सतूआन के दिन जरूर नहा लेलन। एही से कहल गईल- असकतिहन के तीन नहान।
खिचड़ी, फगुआ औ सतुआन।।
सतुआन के बहुत तरह से बनावल जाला, सामान्य रूप से आज के दिन जौ के सत्तू गरीब असहाय के दान करे के प्रचलन बा। आज के दिन लोग स्नान पावन नदी गंगा में करे ला, पूजा आदि के बाद जौ के सत्तू, गुर, कच्चा आम के टिकोरा आदि गरीब असहाय के दान कइल जाला आ इष्ट देवता, ब्रह्मबाबा आदि के चढ़ा के प्रसाद के रूप में ग्रहण कइल जाला। ई काल बोधक पर्व संस्कृति के सचेतना, मानव जीवन के उल्लास आ सामाजिक प्रेम प्रदान करेला। पूर्वांचल में चाहे केहू केतनो अमीर होखे आज के दिन सादगी में मनावे खातिर सतुआ के ही भोग लगायी। गावँ से उजड़त गोनसार( भूजा भुजने का चूल्हा , जो गोंड जाति का परम्परागत पेशा रहा), समहुत में जौ के बुआई, नेवान में जौ के भुनल बालि के परसादी अब दुलम होत बा। भाई हो जौ ना बोआई त सतुआ कहा से आयी। सतुआन के पर्व हमे याद दिलावेला। सतुआ के। सतुआ खातित जौ जरूरी बा। जौ के जय जय कार कईल जा। डॉक्टर की कहला पर ना, अपनों विचार से थोड़ा बहुत जौ बोअल जा।
फेरू कबो भेंट होई त दूसरे टॉपिक पर बतकुचन होई। जय राम जी के।


text:
आजु के खास खबर
(मंगल 6 सितम्बर)
- मायावती के बयान पर विकीलीक्स संपादक जूलियन असांजे के टिप्पणी
मायावती तार्किक सोच के त झूठलाइये दिहले बाड़ी. सवाल बा कि का ऊ दलितो के धोखा दे दिहले बाड़ी ?
एह बात पर कवनो सवाल नइखे कि दस्तावेज अमेरिकी दूतावास के अधिकृत कागजात हउवे. एह कागजातन के सच्चाई पूरा दुनिया देख चुकल बा खास कर के वाशिंगटन जे पूरा ताकत लगा दिहलसि सजाय देबे खातिर. ओह कागजातन में लगावल आरोप अमेरिकी राजनयिकन के निजी पत्राचार ह जे ऊ हिलेरी क्लिंटन के भेजले. अगर मुख्यमंत्री मायावती के ओह सामग्री से कवनो शिकायत बा त उनुका हिलेरी से बात करे के चाहीं.
मायावती आपन गलती मानसु आ हमरा से माफी माँगसु.
अगर ऊ अइसन नइखी करत त ऊ हमरा के ले जाये खातिर आपन प्राइवेट जेट इंगलैण्ड भेजसु जहाँ हमरा के हमरा मर्जी का खिलाफ पिछला 272 दिन से घर में नजरबन्द कर के राखल बा. भारत के असाइलम, राजनीतिक शरण, सकार के हमरा बहुते खुशी होखी, भारत एगो राष्ट्र जवना के हम प्यार करेनी. बदला में आवत घरी हम मायावती खातिर इंगलैण्ड से बेहतरीन जूती लेत आएब.
जूलियन असांजे. http://www.twitlonger.com/show/cu188c
- राज्य सभा सदस्य आ समाजवादी पार्टी के महासचिव रहल अमर सिंह के आजु जेल भेज दिहल गइल.
- विकिलीक्स के मालिक पागल ह : कहली मायावती.
- सतीश मिश्रा मायावती के भ्रष्ट आ तानाशाह कहले रहले, विकीलिक्स के खुलासा. सतीश मिश्रा एह बाति के झूठ कहले.
- अमरमणि अस्पताल से निकलला का बाद से गायब.
- इंगलैण्ड का साथे दुसरका एकदिना मैच आजु. सचिन तेंदुलकर सिरीज से बाहर


text:
रीगल थियेटर फिल्म्स के बैनर तले बनल भोजपुरी फिल्म ‘काहे कईलऽ हमसे घात’ 23 मार्च के बिहार आ झारखण्ड में एक साथ कई सिनेमाघरन में जानल मानल वितरक न्यू रौनक फिल्म्स (पटना) रिलीज करे जात बाड़न.
निर्माता मुन्ना रिजवी बतावत बाड़न कि एह फिलिम में देखावल जाई कि कइसे आजु के दिलफेंक लड़िका अपना आशनाई मे सोझ सिधवा लड़िकियन के फँसा लेत बाड़े आ फेर ओकनी के शारीरिक शोषण करके बेमौत मरे के मजबूर कर देत बाड़े. कुछ अइसने भइल फिल्म में नायिका का साथे आ नायिका रानी के तब सगरी मरद जाति से नफरत हो जात बा. बाकिर जिनिगी का एगो मोड़ पर ओकरा फिल्म के नायक राजन से भेंट होत बा आ उनुका लागत बा कि सगरी मरद एके जइसन ना होखेले. बाकिर का साँचहू अइसने रहल ? बाद में जब ओकरा पता चलल कि प्यार के नाम पर ओकरा साथ चाल खेलल जात बा त ओकरा बड़हन धक्का लागत बा. ओकरा बाद का होखत बा, इहे देखावल गइल बा एह फिलिम में.
निर्माता मुन्ना रिजवी, निर्देशक संगीत कुमार, संगीतकार राज सेन, गीतकार एस. कुमार, कैमरामैन रवि चंदन, नृत्यनिर्देशक एंथोनी, संवादलेखक मनोज के. कुशवाहा आ सह-निर्माता शिवा चौधरी अउर कमर कुरैशी हउवें. कलाकारन में रानी चटर्जी, विराज भट्ट, राज प्रेमी, बृजेश त्रिपाठी, सूर्या, सी.पी. भट्ट, मेहनाज, अयाज खान, के.के. गोस्वामी, राम मिश्रा, रानी खान, डा. अभय आशियाना प्रमुख भूमिका में नज़र अइहें.
एह फिल्म में आइटम सांग पुरनेला राय पेश कइले बाड़ी.
( समरजीत के रपट से)


text:
‘माटी के सौगंध’ से आपन अभिनय यात्रा शुरू करे वाला आ पिछला साल शाद कुमार निर्देशित सुपर हिट फ़िल्म ‘त्रिनेत्र’ से सुर्ख़ियन में आइल धर्मेश मिश्रा अब व्यस्त नायकन का कतार में शामिल हो गइल बाड़े . उनुकर कुछ फिलिम जवन जल्दिए रिलीज होखे वाली बाड़ी सँ ‘रुपिया के बोबला’, ‘हम मस्ताने’ वगैरह.
गौरतलब बा कि एगो प्रा॰ लि॰ कम्पनी के एमडी धर्मेश मिश्रा भोजपुरिया माटी में पलल-बढ़ल होखला का चलते अपना भोजपुरिया प्रेम के डोर में बन्हाइल कंपनी के काम का साथे साथ आपन अभिनयो यात्रा जारी रखले बाड़न. हालही में धर्मेश मिश्रा दिव्या इंटर प्राईजेज के भोजपुरी फ़िल्म “तिलक तराजू और तलवार” साइन कइले बाड़न. एह फिल्म के निर्देशक मनोज नाथवानी, गीतकार राजेश मिश्रा आ अशोक सिन्हा अउर संगीतकार पंकज भट्ट हउवें. फिल्म के कलाकारन में धर्मेश मिश्रा, गौरव झा, राम मिश्रा, नेहा श्री, रीमा सिंह, बालेश्वर सिंह,सी० पी० भट्ट, बिपिन सिंह अउर बृजेश त्रिपाठी के खास नाम बा.
फिल्म के शूटिंग जल्दिए जौनपुर, उत्तर प्रदेश के अनेके खूबसूरत लोकेशन पर कइल जाए वाला बा.
(अपना न्यूज के रपट)


text:
भाषा संस्कार से बनेला कि भाषा से संस्कार बनेला एह बाति पर ढेरहन बतकुच्चन कइल जा सकेला. बाकिर एह बाति पर ना कि साहित्य समाज के दर्पण होले. साहित्य के रूप हर समय बदलत रहेला आ आजु के साहित्य में एसएमएस, ट्विट भा फेसबुक अपडेट शामिल होखे कि ना एहु पर बहस हो सकेले. बाकिर आजु के बतकुच्चन लिखत घरी हमरा सामने कुछ अउरी घुरियाइल बा बदरी जस. रेल यात्रा में हमेशा ध्यान गइल बा ओह चेतावनी पर जवन खतरा के जंजीर खीँचे वालन खातिर लिखल रहेला. उचित और पर्याप्त कारण बिना… जरूर कवनो विधि विशेषज्ञ एकर ड्राफ्टिंग कइले होखी कि अगर केहु चेन खींचे त ओकरा के कवनो ना कवनो तरह लटकावल जा सके. काहे कि जरूरी नइखे कि हर उचित कारण पर्याप्तो होखे भा हर पर्याप्त कारण उचितो होखे. फेर पर्याप्त आ उचित के फैसला के करी? केकरा हिसाब से उचित भा पर्याप्त? पिछला दिने सोशल मीडिया में हड़कंप मचल रहे जब एगो कानून विशारद के कुछ निजी कारनामा सार्वजनिक कर दिहल गइल. ऊ कानून विशारद राजनीति में सम्मानित ओहदा पर रहलें पार्टी में उनुका बाति के मान आदर होत रहुवे. बाकिर उनुकर निजता के हरण करे वाला एगो वीडियो नेट पर अपलोड कर दिहल गइल. अब थोड़ देर खातिर एस एम एस, ट्विट, फेसबुक, सोशल मीडिया, ड्राफ्टिंग, अपलोड, वीडियो, नेट जइसन शब्दन के इस्तेमाल पर धेयान दीं, का एह शब्दन का बदले कुछ ठेंठ भोजपुरिया शब्द लगावल जा सकेले? ना. ना त एकर जरूरत बा ना ऊ व्यावहारिक होखी काहे कि सभे एह शब्दन से वाकिफ बा आ एकर इस्तेमाल करत बा. आ अंगरेजी जइसन महान शब्द उठाऊ भाषा से सिखल जाव त भोजपुरी के शब्द भंडार में एह शब्दन के भरपूर जगह मिले के चाहीं, स्टेशन के टिसन कह लीं ठीक बा. बाकिर केहु स्टेशन कहत लिखत बा त उहो ओतने सही बा. हम त एगो साधारण मापदण्ड राखीलें एह ला. अगर दू गो शब्द का बीच से चुने के होखे त ओकरा के चुनीं जवन सहज होखे आ जवना में संयुक्ताक्षर ना होखे. एहसे स्टेशन से बढ़िया टिसन रही. खैर आजु हम भोजपुरी में दोसरा भाषा के शब्दन के इस्तेमालो पर नइखीं बतियावे आइल. हम त एगो दोसर सवाल के जवाब खोजे में अझूराइल बानी कि नैतिक आ कानूनी में अतना फरक काहे होला? कवनो जरूरी नइखे कि कानूनी रूप से सही बात नैतिको होखो भा नैतिक बात कानूनीओ होखे. जवना घटना का बारे में हम सोचत बानी ओकरा बारे में महानुभाव जी के कहना रहल कि एहमें कवनो अपराध नइखे भइल. दू गो वयस्क मनई अपना निजी क्षणमें का करेलें भा का कइलन एह पर कवनो बतकुच्चन ना होखे के चाहीं. बाकिर हमरा लागत बा कि सार्वजनिक जीवन जिए वालन के अपना निजी क्षणो में सावधान रहे के चाहीं. नैतिकता के आसन से गिरला का बाद रउरा कानूनी रूप से कतनो सही रहीं राउर इमेज त खराब होइए जाई आ राजनीति में इमेज के बहुत महत्व होला. कुछ पाठक लोग के लाग सकेला कि बतकुच्चन कबो कबो बहक जात बा ओतना निशाना पर नइखे रहत जतना रहे के चाहीं. त एह पर हम बस अतने कहब कि राग रसोईया पागड़ी कबो कबो बन जाय! अगर पगड़ी बनावल अतना आसान रहीत भा रोजे एगो नया राग रचल जा सकीत त ओह बहुतायत से मन उबिया जाइत. सब दिन रहत न एक समाना आ रचना रचत घरी रचही वाला जानेला कि एह रचे में कतना रचाए के पड़ेला!
बतकुच्चन – ५८
Advertisements


text:
ई कवनो अजूबा नइखे कि नरेन्द्र मोदी का तरफ से अँजोरियो के होली प शुभकामना आइल. अइसनका पता ना कतना हजार शुभकामना अलग अलग लोग लगे भेजल गइल होखी. खास बस ई बा कि नरेन्द्र मोदी के संपर्क विभाग छोट छोट बातो पर धेयान देत बा आ अपना हर समर्थक के इज्जत.
नइखीं जानत कि अउरी कवनो नेता एह तरह के काम करत बा कि ना. बाकिर ना करत होखे त कम से कम एह मामिला में मोदी से कुछ सीखे. वइसे सीखे खातिर त बहुत कुछ मिली नरेन्द्र मोदी में. आ एही सब चलते आजु सगरी देश में मोदी के समर्थक सक्रिय बाड़े अपना खरचा प, आपन समय लगा के, अपना मन से मोदी के प्रचार करे में जतना लोग लागल बा ओतना पता ना दोसरा कवनो पार्टी का लगे बा कि ना.
पूरा जी जान लगा देबे क बा अबकी बेर. अबकी बार मोदी सरकार!
कोशिश रहे के चाहीं कि छूटभईयन के भाव मत बढ़े जे अपना निजी फायदा ला देशो के बेचे ला तइयार रहेलें.
मोदी के टीम के सप्रेम धन्यवाद!
– ओम


text:
भोजपुरी के संवैधानिक मान्यता आ आठवीं अनुसूची में शामिल करावे खातिर “भोजपुरी जन जागरण अभियान” के बैनर तले राष्ट्र स्तर पर चलावाल जा रहल भोजपुरी भाषा मान्यता आंदोलन के तहत आगामी 21 फरवरी 2018, दिन बुधवार के आठवाँ विशाल धरना प्रदर्शन के आयोजन अभियान के राष्ट्रीय अध्यक्ष संतोष पटेल के नेतृत्व में दिल्ली के संसद मार्ग पर कइल गइल बा। दिल्ली से एगो प्रेस रिलीज के माध्यम से राष्ट्रीय अध्यक्ष संतोष पटेल जी जानकारी दिहनी।
बतावत चली कि भोजपुरी भाषा मान्यता आंदोलन “भोजपुरी जन जागरण अभियान” देश भर मे भोजपुरी के संविधान में शामिल करावे खातिर संघर्ष कर रहल बा आ साहित्य एवं संस्कृति के सहेजे के काम कर रहल बा। एकरा पहिले “भोजपुरी जन जागरण अभियान” के बैनर तले 6 अगस्त 2015, 10 दिसम्बर 2015, 21 फ़रवरी 2016 , 8 अगस्त 2016, 15 नवम्बर 2016, 21 फ़रवरी 2017 तथा 9 अगस्त 2017 के धरना प्रदर्शन हो चुकल बा आउर ज्ञापन आ माँग पत्र प्रधानमंत्री, गृहमंत्री आ अन्य मंत्री,सांसद लोगन के सौपल गइल बा।कुछ सांसद आ मंत्री समर्थन में आगे भी आइल बाड़न।परन्तु सरकार आपन मनसा अभी तक स्पष्ट नइखे कर पावत।एकरे के लेके ई आठवाँ धरना प्रदर्शन अंतरराष्ट्रीय मातृ भाषा दिवस के दिना रखाइल बा।
भोजपुरी जन जागरण अभियान के राष्ट्रीय संयोजक सह झारखंड प्रभारी राजेश भोजपुरिया सभे भोजपुरी के संस्था, भोजपुरी प्रेमी, साहित्यकार,पत्रकार, समाजसेवी, गायक कलाकार, कलाकार,रंगकर्मी, राजनेता, भोजपुरी से जुड़ल सभे लोगन से एह धरना प्रदर्शन में अबकी शामिल होखे खातिर अपील कइले बाड़न ।
एह धरना में छत्तीसगढ़, उत्तरप्रदेश, चम्पारण, मध्यप्रदेश, बिहार, झारखंड, के अलावा मुम्बई, कोलकाता,असम आ देश के कई भोजपुरी क्षेत्र से भोजपुरी भाषा भाषी व प्रतिनिधि शामिल होइहे। भोजपुरी भाषा के सम्मान आ आपन हक खातिर भोजपुरी भाषा भाषियन के जुटान होई।


text:
मनोरंजन
मनोरंजन बिबिध प्रकार के आनंद देवे वाला क्रियाकलाप में सामिल होखे के कहल जाला। मनोरंजक क्रियाकलाप (एक्टिविटी) में अपना दर्शक या श्रोता सभ के धियान खींचे आ ओह लोग के आनंदित करे के बिसेसता होल। कई प्रकार के साधन बाड़ें जिनहन से लोग के आनंद मिले ला जइसे कि खेलकूद, संगीत, सिनेमा, साहित्य, पर्यटन इत्यादि। मनोरंजन के इतिहास ओतने पुरान बा जेतना मानवता के। मनुष्य आदिम काल से खाली समय या परब-तिहुआर पर बिबिध प्रकार के साधन से आपन मनोरंजन कर रहल बा।
कौनों भी किसिम के मनोरंजन के सभसे महत्व वाला चीज बा मजा आइल।
रूप आ साधन[संपादन]
साहित्य[संपादन]
पढ़ाई आमतौर प जानकारी हासिल करे के तरीका मानल जाला, हालाँकि मनोरंजन खाती पढ़ल काफी समय से एगो स्थापित तरीका बा, खासतौर प जवना समय में परफार्मेंस आधारित मनोरंजन ले सभका पहुँच ना रहे बिबिध प्रकार के साहित्य पढ़ल मनोरंजन के सभसे चलनसार साधन सभ में से एक रहल। अइसन मानल जाला कि लेखन के मूल मकसद जानकारी दिहल भा तरीका सिखावल होखे ला, इहो स्थापित भइल बा के पढ़ल भी आम जिनगी के बिबिध परेशानी सभ से दिमाग हटावे वाला हो सके ला। पुराना समय में जानकारी आ कथा-कहानी मौखिक रूप से सुनल सुनावल जायँ, हालाँकि एक बेर जब कथा-कहानी आ कबिता इत्यादि भरपूर मात्रा में छपल रूप में उपलब्ध भ गइल, मौखिक बिधा कमजोर भ गइल आ पढ़े वाला रूप ढेर मजबूत होखत चल गइल।[1] छापाखाना के आबिस्कार, किताबन के दाम में कमी आ बढ़त साक्षरता इत्यादि से पढ़ के मनोरंजन करे खाती ब्यापक बढ़ती भइल। फोंट के मानक रूप सभ के निर्माण आ पढ़ाई के आसान होखे से भी आनंद खाती पढ़े में ब्यापक बढ़ती देखल गइल।[2] यूरोप में, 16वीं सदी ले, मनोरंजन आ आनंद खाती पढ़ल एगो स्थापित चीज बन गइल।
कॉमिक्स आ कार्टून साहित्य के अइसन बिधा बाड़ें जे चित्र आ पाठ दुनों के एकसाथ मिला के बनल रचना होखे लें आ पढ़े वाला के आनंद दे लें।[3] आज के समय में बहुत सारा कॉमिक्स कल्पनालोक के चीज (फैंटेसी) पर आधारित भी होखे लें आ इनाहन के उत्पादन अइसन कंपनी सभ द्वारा कइल जाला जे मनोरंजन उद्योग के हिस्सा बाड़ीं।
सिनेमा[संपादन]
फिलिम सभ मनोरंजन के एगो प्रमुख रूप में गिनल जालीं, हालाँकि सगरी फिलिम सभ के मकसद मनोरंजने भर ना होला: उदाहरण खाती, डाकुमेंटरी फिलिम सभ के मकसद कौनों चीज के रिकार्ड कइल भा जानकारी बाँटल होखे ला,[4] हालाँकि दुनों मकसद एक साथे मिल के काम करे लें। ई माध्यम सुरुआते से बैस्विक स्तर प बिजनेस के रूप लिहले रहल: ल्यूमायर बंधु (दू लोग) पहिला कैमरामैन रहल जे दुनिया भर में भेजल गइल, ई रिकार्ड करे खाती कि जवन कुछ भी आम जनता के रूचि के चीज हो सके ओकरा के फिलिम के जरिये रिकार्ड कइल जाव।[5] साल 1908 में, पाथी (Pathé) द्वारा न्यूजरील (समाचार वाली फिलिम) लांच कइल गइल आ बाँटल गइल[5] आ पहिला बिस्व जुद्ध के दौर आवत-आवत, फिलिम सभ भारी मात्रा में जनता के मनोरंजन के जरूरत पूरा करे लगलीं। "[20वीं] सदी के पहिला दसक के सिनेमा प्रोग्राम सभ में अट्रेंडम रूप से समाचार फिलिम आ काल्पनिक चीजन के मिलजुल रूप मनोरंजन के साधन बनल।"[5] अमेरिकन लोग पहिली बेर "एक के बाद एक आवे वाली फोटो सभ से गतिमान होखे के भरम पैदा करे के तरीका निकालल," बाकी "फ्रांसीसी लोग एह बैज्ञानिक सिद्धांत के बानिज्यिक रूप से आकर्षक दृश्य के रूप में बदले में सफल भइल"।[6] एही कारण फिलिम सभ सुरुआते में मनोरंजन इंडस्ट्री के हिस्सा बन गइली।
नाटक[संपादन]
संगीत[संपादन]
कला[संपादन]
संदर्भ[संपादन]
- ↑ Fischer (2003), p. 215.
- ↑ Fischer (2003), p. 212.
- ↑ Chapman, James (2011); British comics: a cultural history; London: Reaktion Books; ISBN 978-1-86189-855-5.
- ↑ Wyver, John (1989); The Moving Image: An International History of Film, Television, and Video; John Wiley & Sons, Limited; ISBN 0-631-16821-4.
- ↑ 5.0 5.1 5.2 Paris, Michael, संप॰ (1999); The First World War and popular Cinema; Edinburgh: Edinburgh University Press; ISBN 0-8135-2824-0. p. 9.
- ↑ Paris (1999), p. 115.


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
अइली भदउवा के राति - दुर्गाशंकर प्रसाद सिंह 'नाथ'
अइली भदउवा के राति, सघन घन घेरि रहे।
बाबू चढ़लीं रैनि अधिराति, फिरंगी दल काँपि रहे॥
नभवा से गिरे झरि-झरि धार, तुपक रन गोली झरे।
बाबू के घोड़ा करे कटि, कटक गोरा काटि रहे॥
टपाटप बाजे ओके टाप, छपाछप मूड़ी गिरे।
तब घेरले फिरंगिया एकाह, अजब बाबू जुद्ध करे॥
दँतवा से धइले चट लगाम, दुनो हाथे वार करे।
पयँतरा पै दउड़े लागे घोड़, झनाझन खडग चले॥
बीबीगंज भइले घमसान, धमाधम तोप चले।
होखली संगीनवा के मारि, दुनो दलवा जूमि लरे॥
गिरले आयर अरराय, छाती मूका मारि कहे।
‘बाबू गजब फेंके तरुआरि, बाघे अस टूटि परे॥
धन ऊ मतरिया जे लाल, सिलौधा जनु जनम दई।
अब जइहे फिरंगिया के राज, बचवलो से नाहिं बचे'॥
------------------------------------------
नाम: दुर्गाशंकर प्रसाद सिंह 'नाथ'
जनम: 1896
निधन: जुलाई 1970
जनम थान: शाहाबाद, उत्तरप्रदेश
परमुख रचना: भोजपुरी लोकगीतों में करुण रस
साहित्य रामायण, गुनावन, कुंवर सिंह आदिअंक - 94 (23 अगस्त 2016)
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...


text:
अपना कलाकार खोज अभियान में चुनल कलाकारन के लेके भोजपुरी टीवी चैनल एगो नया सीरियल “स से सरसती” के शुरुआत छह जून से करे जा रहल बा जवना के प्रसारण सोमार से शुक ले रोजाना रात साढ़े आठ बजे से कइल जाई. एह सीरियल के कहानी यूपी के एगो काल्पनिक गाँव बबुआपुर के रहे वाली एगो औरत सरसती पर बा जेकर मरद ओकरा के छोड़ के मुंबई चलि जात बा आ एने ऊ औरत गरीबी, दुर्भाग्य, आ करजा का बोझ से लदा जात बिया. एह मुसीबत से निपटे खातिर आखिरकार ऊ एगो फैसला लेत बिया जवन औरत के ताकत आ ओकरा जीत के प्रतीक बा.
“स से सरसती” के टाइटिल भुमिका निबहले बाड़ी पटना के अमर ज्योति. बाकी प्रमुख कलाकारन में दीपू सिंह, बेबी काजल, अविनाश दुबे, दर्पण श्रीवास्तव शामिल बाड़े. ई सगरी कलाकार महुआ के कलाकार खोज अभियान में से चुनल गइल बाड़े. एह लोग का अलावे नीलिमा सिंह, रिदिमा तिवारी, आ अक्षिता अरोड़ा के भूमिको जबरदस्त बा.
एह धारावाहिक के निर्माण ओसियन मल्टी विजन कइले बा आ निर्देंशन हवे तलत जानी के. महुआ टीवी के प्रोग्रामिंग हेड कमलेश कुंती सिंह आ वरिष्ठ कार्यकारी निर्मात्री विनिता उपाध्याय के कहना बा कि धारावाहिक दर्शकन के बहुते पसन्द आई आ एकरा में ओह लोग के आपन कहानी झलकी.
(स्रोत – प्रशान्त निशान्त)


text:
मां दुर्गा शेर के सवारी करेली इ सारा जग जाने ला, लेकिन माई के इ सवारी अइसे ही ना मिलल रहे। एकरा पीछे एगो बहुत रोचक कहानी बा। पौराणिक कथा के मुताबिक देवी पार्वती भगवान शिव के आपन पति रूप में पावे खातिर हजारों वर्ष तपस्या कइले रही। कहल जाला कि तपस्या में ऐतना तेज रहे कि जेकरा प्रभाव से देवी के रंग सांवर हो गइल। शिव से विवाह के बाद एक दिन शिव पार्वती से मजाक में उनकरा के काली कह दिहलन। मा पार्वती के इ बात चुभ गइल और ऊ कैलाश छोड़ के वापस तपस्या में लीन हो गइली।
मां जब तपस्या में लीन रही, तब उनकरा के खाये खातिर एक शेर आइल। मां पार्वती के तपस्या में लीन देख शेर चिंता में पड़ गइल। फिर आपन मन में विचार कइलस कि तपस्या भंग कर के खइला से अच्छा बा कि इनकर तप खत्म होखे तक इंतजार कइल जाओ। बस फेर का… समय बीतत गइल मां आपन तपस्या में लीन रही …. शेर भी उनका के खाए के इंतजार में जाने अंजाने सालों तपस्या के अवस्था में बैइठल रह गइल।
समय बीतत गइल और एक दिन भगवान शिव माता पार्वती के तप से प्रसन्न भइलन और मां के समक्ष प्रकट हो माता के गौरा होखे के आशिर्वाद दिहलन। त ओही दूसरी तरफ मां पार्वती जब ओइजा बैइठल शेर के सारा गाथा जनली त ओकरा पर अति प्रसन्न भइली और आपन शक्ति से उ शेर पर नियत्रंण कर आपन सवारी के रूप में शेर के आशिर्वाद दिहली।


text:
मानव बिकास इंडेक्स
मानव बिकास इंडेक्स (Human Development Index) या एचडीआई (HDI) एक प्रकार के सांख्यिकी बाटे जवन en:life expectancy, शिक्षा, आ प्रति ब्यक्ति आय नियर इंडिकेटर सभ पर आधारित बाटे। ई बिस्व के देसवन के रैंकिंग देवे के काम आवेला। जवान देस में जीवन अनुमान, प्रति ब्यक्ति आय आ शिक्षा के स्तर ऊपर होला आ प्रजनन दर आ मुद्रा स्फीति नीचे होला ऊ देस एह इंडेक्स में ऊपर के रैंक पावे लें। पाकिस्तानी अर्थशास्त्री महबूबुल हक़ आ अमर्त्यसेन मिल के एह इंडेक्स के सुझाव दिहले रहलें।
बाहरी कड़ी[संपादन]
- Human Development Index
- Human Development Tools and Rankings
- Technical note explaining the definition of the HDI PDF (5.54 MB)
- An independent HDI covering 232 countries, formulated along lines of the traditional (pre-2010) approach.


text:
निर्भीक संदेश
” निर्भीक संदेश” ओझा प्रकाशन, जमशेदपुर से डॉ. अजय कुमार ओझा के संपादन में प्रकाशित होखेवाली भोजपुरी-हिंदी के साहित्यिक पत्रिका हटे, जवना के प्रकाशन सन् 2003 से हो रहल बा. एकरा एक प्रति के कीमत 15/ रुपिया आउर आजीवन के 500/ रुपिया बाटे.
पत्रिका अपना लघु आकार में भी आकर्षक, पठनीय सामग्री से भरपूर आ संग्रहणीय बिया. हम त अतने कहबि-
“देखन में छोटन लगैं घाव करैं गंभीर.
एहसे निर्भीक संदेश के एक बेर जरूर पढ़ल जाव.( nirbhiksandesh@gmail.com )
– डॉ. रामरक्षा मिश्र विमल
ramraksha.mishra@yahoo.com


text:
दिल्ली के भोजपुरी मैथिली अकादमी द्वारा आयोजित नाट्य समारोह में महापंडित राहुल सांस्कृत्यायन के लिखल भोजपुरी नाटक “मेहरारुन के दुर्दशा” के मंचन करावल गइल. नाटक के एगो पात्र के सवाल रहे, “ऐ यशोधरा जानत हऊ, सनातन काल में कितने मेहरारून (स्त्री) सती के नाम पर बलि चढ़ी? कितने? डेढ़ अरब…का…!” हर साल १० लाख मेहरारून के बलि सती का नाम पर डेढ़ हजार साल तक चढ़ावल जात रहल. ई देखावत बा कि समाज में मेहरारुवन के कतना दुर्दशा होत रहल बा.
रंगश्री संस्था के नाटककार महेंद्र प्रताप सिंह आ उनुकर टीम एह नाटक का माध्यम से समाज में औरतन के हालात बयान कइलसि. अकादमी के सचिव प्रोफेसर रविंद्रनाथ श्रीवास्तव कहलन कि आजु से ६०-७० साल पहिले राहुल सांकृत्यायन मेहरारुन के दशा पर जवन लिखले तवन आजुवो बरकरा बा. आजु के राजनीति काल्हु प्रासंगिक ना रही बाकिर काल्हु के साहित्य आजुवो प्रासंगिक बा आ काल्हुओ रही. रामचरित मानस एहकर बेजोड़ उदाहरण बा.
नाट्य उत्सव में विशिष्ट अतिथि का रूप में शामिल भोजपुरी समाज के अध्यक्ष अजीत दुबे के स्वागत मैथिली-भोजपुरी अकादमी के उपाध्यक्ष डॉ. गिरीशचंद्र श्रीवास्तव फूल के गुलदस्ता देके कइले. अजीत दूबे कहले कि ऊ समाज कबहू जिन्दा ना रह सकी जे अपना भाषा आ संस्कृति से प्यार ना करत होखे. कहलन कि मुख्यमंत्री शीला दीक्षित का सहयोग से मैथिली-भोजपुरी अकादमी के स्थापना भइल रहे आ अब एह समाज के लोगन के कर्तव्य बा कि ऊ लोग अपना भाषा के विकास में महती योगदान देव.
(स्रोत – देवकान्त पाण्डेय)
निर्देशक महेन्द्र प्रताप सिंह के स्वागत करत अजीत दुबे


text:
देश के इतिहास भूगोल बदले ला कांग्रेस के जिम्मेदार ठहरवले नरेन्द्र मोदी
अहमदाबाद. 10 नवम्बर (वार्ता) पिछला दिने प्रधानमंत्री मनमोहन सिंह छत्तीसगढ मे अपना भाषण में भाजपा नेता नरेन्द्र मोदी पर तंज कसले त ओकरा जवाब में एक एक लाइन पर नरेन्द्र मोदी ओहले बढ़ के जवाब दे दिहलन.
मोदी कहलन कि एगो परिवार के खुश करे खातिर कांग्रेस देश के इतिहास आ भूगोल बदल दिहलसि. कहलन कि देश के बँटवारा के कइल?
आ पूछलन कि प्रधानमंत्री भठियरपन आ महँगाई प काहे गुम्मी सधले बाड़न. नरेन्द्र मोदी गुजरात के खेडा जिला के बालासीनोर मे एगो मुस्लिम ट्रस्ट के बनावल अस्पताल के उद्घाटन करत ई बात कहलन. कहलन कि मँहगाई आ भठियरपन का खिलाफ कड़ा कदम उठवला का जगहा प्रधानमंत्री इतिहास आ भूगोल के बात करत बाड़े.
कहलन कि देश जानल चाहत बा कि ओकरा इतिहास आ भूगोल मे बदलाव ला आखिर के जिम्मेदार बा. जवना गाँव में प्रधानमंत्री जनमले आजु उ गाँव पाकिस्तान में काहे बा. एगो बड़हन हिस्सा प चीन कब्जा कइले बा आ ई कब्जा कांग्रेसे राज का दौरान कइलसि.


text:
Help:खास पन्नासभ
खास पन्नासभ अइसन पन्ना हवें जवना के माँग होखला पर सॉफ्टवेयर से बनावल जायेला। ई पन्नासभ आपन खुद के Help:Namespaces|नाँवस्थान विशेष: पर रखल जाला आ अन्य पन्नवन नियर इनहन के सीधे संपादित ना कइल जा सकेला।
खास पन्नासभ में से कुछ Help:Preferences|निजी पसंद के सेटिंग पर निर्भर रहेला जवन कवनो सदस्य द्वारा सेट कइल जाला, जैसे- टाइटिल सभ के संख्या जवन सदस्यन के Help:Watchlist|धियानसूची में लउके ला।
खास पन्नासभ के सूची
Clicking the link SpecialPages will take you to a list of almost all special pages on a wiki. Such a link is often accessible in the toolbox on the left hand panel. Some special pages can be transcluded.
- Diff
- Merge history
- New files (समावेशी)
- New pages (समावेशी)
- PermanentLink
- Preferences
- Random page
- Recent changes (समावेशी)
- Undelete
- Watchlist